qundao/data-zh-poetry huggingface dataset:
题画龙虎
作者：周瑛
朝代：明

踪迹谢尘泥，精神动寰宇。我为苍生忧，呼尔作霖雨。文采蔚斑斑，爪牙利如琢。白昼舞狐狸，待尔出林壑。
题画龙虎·其一
作者：周瑛
朝代：明

踪迹谢尘泥，精神动寰宇。我为苍生忧，呼尔作霖雨。
题画龙虎·其二
作者：周瑛
朝代：明

文采蔚斑斑，爪牙利如琢。白昼舞狐狸，待尔出林壑。
题石泉清隐
作者：周瑛
朝代：明

六合红尘满，幽人何处居。飞泉迸石面，清韵落郊墟。
题竹鹤山人画
作者：周瑛
朝代：明

竹鹤山人有奇癖，诗家声趣画家迹。神营意造入微茫，妙处想人应未识。此图是写玄冬图，溪山寂莫云模糊。玉皇宴罢群仙舞，脚底踏翻白玉壶。壶中琼浆化为水，柳絮梨花黏不起。地面平铺三尺深，何处去寻东郭履。林皋高士布衣单，十日不出柴门关。蒙头高卧僵欲死，不肯投刺向人间。炰鲜饮醇世情鄙，一谈清操辄不喜。竹鹤山人非画师，独于象外得其理。
题罗内翰家世旌孝坊
作者：周瑛
朝代：明

茌平有贤簿，读书不下堂。母病在床褥，为计正苍皇。参苓无近效，堂局少奇方。百拜谢天地，请以身自当。股肉落金刀，七箸生殊香。百灵感孝诚，母病转平康。想彼刲股时，岂不戒毁伤。但得母病愈，儿身甘自戕。至今旌孝坊，赫赫官道旁。日夕往来人，一见一徬徨。
题谢侍御乃兄石溜鸣琴图
作者：周瑛
朝代：明

幽人结屋处，石溜响潺潺。桐木不须削，梅花能自弹。鹤鸣山月小，鱼跃水天寒。安得脱尘屣，从君坐夜阑。
题镇远何贰守东岩四咏用林见素韵 其一 南亩春耕
作者：周瑛
朝代：明

鸡鸣桑树深，犬卧苔花湿。何处课春耕，独倚斜阳立。
题镇远何贰守东岩四咏用林见素韵 其三 古石堆云
作者：周瑛
朝代：明

石湿云不起，石晴云亦逗。对石閒观云，苍翠落衫袖。
题镇远何贰守东岩四咏用林见素韵 其二 蓝江晚渡
作者：周瑛
朝代：明

长江春水满，瀰瀰绿如苔。行人过江急，江阔船不来。
题镇远何贰守东岩四咏用林见素韵 其四 寒江钓雪
作者：周瑛
朝代：明

江暖雪初作，江寒雪渐飞。一竿潭水上，雪深犹未归。
题镇远何贰守东岩四咏用林见素韵·南亩春耕
作者：周瑛
朝代：明

鸡鸣桑树深，犬卧苔花湿。何处课春耕，独倚斜阳立。长江春水满，瀰瀰绿如苔。行人过江急，江阔船不来。石湿云不起，石晴云亦逗。对石閒观云，苍翠落衫袖。江暖雪初作，江寒雪渐飞。一竿潭水上，雪深犹未归。
题陆都阃平泸寇诗
作者：周瑛
朝代：明

西来偶识陆将军，屹如铁柱排尘纷。弧矢随身射牛斗，鸟蛇结阵联风云。泸川小寇纷如蚁，窃弄主兵潢池里。商贾废市农废耕，远近皇皇惊未已。庙堂旦夕劳经营，欲以不战屈人兵。一时颇牧默不语，将军历阶言姓名。鸟飞有翮蛇有尾，泸川小寇易与尔。我有尺组茹芦红，请缚渠魁献阶戺。泸川十月飞秋霜，旌旗掩映生寒光。多方设疑不速取，一鼓成擒功自张。我闻用兵先用计，奇正迭出无常势。魁渠既缚群雄解，危陂坐使成平地。平明献丑入学宫，春风满面闻鼓钟。饮至礼成客尽醉，次第赋诗谈奇功。蜀民易动今犹昔，鼠辈跳梁无虚日。将军袖手亦□年，请贾馀勇续前绩。
题陈宪副湖山一览诗后
作者：周瑛
朝代：明

陈君读书号博识，鞭笞诸子嚼群籍。残铜败铁投洪垆，瞬息化作黄金汁。番阳春深湖水浑，忆昔圣祖西来巡。龙争虎斗白日瞑，我师一鼓彼师奔。四郊阴翳转开霁，上清下旷见天地。日月双辉开大明，赫赫皇图传万世。陈君曾上庐山巅，俯视湖水怀当年。圣祖神游去已远，攀龙为赋乌号篇。平生崛奇降不下，山名水字费模写。铺张圣德与神功，欲继商书与周雅。词坛自古多旁蹊，毛颖有传闻昌黎。此诗请刻庐山石，圣祖勋业天地齐。
题陈抟大睡图
作者：周瑛
朝代：明

蚁斗狼争满世间，传闻牛耳属齐桓。洞门深锁华山月，黄屋不如茆屋安。
题陈永崇城市山林
作者：周瑛
朝代：明

几千城市此山林，搆得行窝趣转深。紫陌斜连青嶂路，红尘独结白云心。洛春每向环中探，颜乐时于瓢外寻。老我自怜多野兴，何时石上听鸣琴。
题黄九霄杂色画菊
作者：周瑛
朝代：明

陶翁昔年怀隐德，手种黄花只一色。南山杯酒义熙年，北窗枕簟羲皇宅。九霄原是儒家子，作画多年胡昩此。丹青入手劳心思，不极妖艳心不止。我闻菊品三十六，此画模写犹未足。世情每自逐时好，隐德谁能识幽独。愿君笔端改常度，剥落繁华反贞素。万里风霜摇落馀，一枝秋色长如故。
饮何贰守宅有走索者祁使君作舞絙行依韵奉荅
作者：周瑛
朝代：明

长絙横空谁敢向，瞥然见尔腾身上。风霜不动鸿雁飞，树木无声？猱往。笑随箫鼓行来前，且前且却坐复眠。脱胎未换人间骨，献技自比云中仙。东筦先生最能赋，前褒后戒多警语。世情习巧方成癖，针石砭人良可取。我因停杯呼群儿，人生须悟生杀机。万事只宜平实做，平实应无颠扑时。
饮何贰守宅有走索者祁使君作舞絙行依韵奉荅
作者：周瑛
朝代：明
体裁：古风

长絙横空谁敢向，瞥然见尔腾身上。风霜不动鸿雁飞，树木无声�猱往。笑随箫鼓行来前，且前且却坐复眠。脱胎未换人间骨，献技自比云中仙。东筦先生最能赋，前褒后戒多警语。世情习巧方成癖，针石砭人良可取。我因停杯呼群儿，人生须悟生杀机。万事只宜平实做，平实应无颠扑时。
馆人作清湖景以招客予反其意而为之题
作者：周瑛
朝代：明

湖水深不测，下有蛟龙游。行客不知险，千里问行舟。北望名利场，天际云雾浮。朱门曳方履，紫陌驰华辀。名利岂不嘉，直道难与谋。愿言谢行役，濯足湖上头。读书看青山，允矣追前修。
香炉山怀古和祁使君韵
作者：周瑛
朝代：明

晓出清平门，怅望西南天。一日二日行不尽，千山万山遥相连。香炉一山在云表，巍然独立无与先。上有万人可居之平地，及有四时可饮不竭之清泉。欲进须鱼贯，欲上宜猱缘。忆昔蠢苗拒王命，白日山壑藏刀鋋。嬉戏杀人欲盈野，倏忽流血皆成川。一朝势败不敢出，呼群挈党据其巅。王师攻之久不下，居民废业农废田。有美监军儒中彦，谓此丑虏恶未悛。军门智勇纷如林，岂无奇计摧其坚。有士设机木，如持衡与权。扃鐍一以发，气力万钧全。半空云雾掣雷电，钜石细石声纷填。树木高低成齑粉，房屋远近皆倾偏。群苗首鼠走不暇，乞哀缓攻施矜怜。先缚首恶诣帐下，次驱胁从投军前。万口欢声百里震，四山恊气一时旋。古人有茂伐，往往劳题镌。马援标铜柱，窦宪勒燕然。岁月无情似流水，勋业失记如飘烟。东筦先生偶有赋，我因步韵次其篇。非为誇多与斗靡，欲记天子平蛮年。
高克明左迁镇远府判自号铁溪主人及内移为赋此
作者：周瑛
朝代：明

铁溪山水清如许，借问何人为作主。信阳逐客何处来，一棹徘徊秋色里。枕流欲以洗吾耳，漱石欲以砺吾齿。山深路远人迹稀，此副肝肠向谁理。昨夜岩头西风起，疋马送君乂千里。他时何处问浮踪，短句长篇铁山底。
鸬鹚滩失缆
作者：周瑛
朝代：明

鸬鹚滩头浪花白，百丈拿舟上不得。中流一断去如飞，骨肉相看俱失色。舟师借问是何人，开头转舵如有神。大呼一声上滩去，烟树微茫收近津。昨日舟中读群史，宋元末路正如此。得人失人势转殊，天北天南恨未已。我今全家出颠危，痛定思痛翻成悲。便欲作书献天子，云深山高白日迟。
黄岩谢孝子遗事七首 其一 奉母避乱为军士所执以死卫母
作者：周瑛
朝代：明

母死儿亦死，母生儿亦生。兵刀是何物，门外自纵横。
黄岩谢孝子遗事七首 其七 葬母庐墓十年始归
作者：周瑛
朝代：明

亲魂归室庐，亲体托林峦。如何谢孝子，守墓久不还。
黄岩谢孝子遗事七首 其三 乱定奉母归自昌国自制小竹兜舁母取母便适日行数里辄止
作者：周瑛
朝代：明

翳翳白日静，迟迟青山行。心兜试宽窄，恐母坐不宁。
黄岩谢孝子遗事七首 其二 避乱母病无医药刲股以愈母疾
作者：周瑛
朝代：明

持刀刲股肉，股痛儿不知。岂不戒毁伤，母病儿若痴。
黄岩谢孝子遗事七首 其五 种蔬养母每本各置箍以防不洁
作者：周瑛
朝代：明

种蔬屋东头，供母朝夕需。母性最好洁，儿蔬敢自污。
黄岩谢孝子遗事七首 其六 往昌国取赀夜梦母盛妆以为不祥遂弃归
作者：周瑛
朝代：明

取赀东海上，梦母为盛妆。今日在路上，明日在母旁。
黄岩谢孝子遗事七首 其四 春日负母出嬉
作者：周瑛
朝代：明

茆檐春日温，儿背稳如几。问母欲何之，行行过东里。
黄岩谢孝子遗事七首·奉母避乱为军士所执以死卫母
作者：周瑛
朝代：明

母死儿亦死，母生儿亦生。兵刀是何物，门外自纵横。持刀刲股肉，股痛儿不知。岂不戒毁伤，母病儿若痴。翳翳白日静，迟迟青山行。心兜试宽窄，恐母坐不宁。茆檐春日温，儿背稳如几。问母欲何之，行行过东里。种蔬屋东头，供母朝夕需。母性最好洁，儿蔬敢自污。取赀东海上，梦母为盛妆。今日在路上，明日在母旁。亲魂归室庐，亲体托林峦。如何谢孝子，守墓久不还。
南湖即事
作者：周瑾
朝代：明
体裁：七言绝句

湖水空明静不波，荡舟人远夕阳多。秋来无限相思意，欲采芙蓉奈晚何。
感怀
作者：周瑾
朝代：明
体裁：七言绝句

紫燕营泥巢已成，柳花入帘江雨清。抱书卧病不出户，空好一春花满城。
同傅山人游狮子岩
作者：周璞
朝代：明
体裁：七言律诗

数载尘埃笑白头，乘风今喜到岩丘。势回西北瞻宸极，雄峙东南镇粤州。半榻幸同遗世士，一官深愧富民侯。云萝石壁生平兴，即欲投簪向急流。
丙午元日早朝
作者：周用
朝代：明
体裁：七言律诗

一夜钟声报早朝，万方元会仰天高。星临烛影开宫扇，云霭垆香引御袍。太史祈年占雨雪，词臣撰颂入挥毫。作人大雅垂无极，愿为周文赋誉髦。
严陵滩
作者：周用
朝代：明
体裁：古风

滩水清复深，飘飘历虚馆。我爱先生鱼，天寒钩丝短。
偶成
作者：周用
朝代：明

浊酒一杯自酌酬，囊中不必问提流。卑卑此日无高论，秩秩谁人莫大猷。李杜那能降巷伯，孙刘似欲拟荆州。乘桴未可浮沧海，且揭离骚读远游。
古意寄盛希道翰林
作者：周用
朝代：明

芙蓉夹岸香风起，遥忆美人千万里。有意相逢竟不逢，霞光倒醮秋江里。金缸不照别离心，瑶琴独弹清思徵。漏滴铜壶五夜钟，声声乾鹊报新喜。
吴太常诸公九日前一日登清凉寺次韵
作者：周用
朝代：明
体裁：七言律诗

清秋何处回高眼，山寺遥临江水滨。满地黄花聊避俗，谁家白酒未尝新。可怜明日是九日，为问閒人能几人。且与山灵修故事，已传西北静风尘。
宴别有赠
作者：周用
朝代：明
体裁：五言律诗

城南回小宴，凉雨客临秋。水白莲花净，云阴桂叶周。此时怀故国，有日问归舟。月色清淮夜，孤吟更倚楼。
寄陈安平掌教
作者：周用
朝代：明

驱车出东门，仙客别行岐。索我龙门宝，系我冰蚕丝。宝有云霞象，远大以相期。丝积日月工，丈疋勉自治。命屯宜少忍，道合自有时。语壮良多激，意重不敢辞。可以报知己，奉之千岁龟。君子有所思，所思在远道。朝吸天日精，暮挹芝兰草。岁月积已多，龙蟠在洲岛。时运多变更，鹏起凌苍昊。我欲观其人，朝夕在怀抱。江汉广且深，一步不可造。山岳阻且修，一蹴不可到。起来为君歌，殷勤为君祷。上寿三千岁，下寿一百考。
寄陈安平掌教·其一
作者：周用
朝代：明

驱车出东门，仙客别行岐。索我龙门宝，系我冰蚕丝。宝有云霞象，远大以相期。丝积日月工，丈疋勉自治。命屯宜少忍，道合自有时。语壮良多激，意重不敢辞。可以报知己，奉之千岁龟。
寄陈安平掌教·其二
作者：周用
朝代：明

君子有所思，所思在远道。朝吸天日精，暮挹芝兰草。岁月积已多，龙蟠在洲岛。时运多变更，鹏起凌苍昊。我欲观其人，朝夕在怀抱。江汉广且深，一步不可造。山岳阻且修，一蹴不可到。起来为君歌，殷勤为君祷。上寿三千岁，下寿一百考。
尝鸡头
作者：周用
朝代：明
体裁：七言律诗

谁问鸡头当鹄头，品题自我等名流。平生芒刺宁终老，此日泥涂幸早收。税亩未修河伯怨，食芹应重野人忧。江湖到处无知己，若个明珠可暗投。
崖山·其一
作者：周用
朝代：明
体裁：七言律诗

冈州行殿火飘红，井澳楼船苦北风。犹谓夏康能复国，可怜刘禅已封公。漫山春草珠襦冷，卷地胡尘玉帐空。千古乱阶谁复问，直寻国史到元丰。
崖山·其二
作者：周用
朝代：明
体裁：七言律诗

宣和容易误亡辽，却向天南寄九朝。忍见黄衣沦碧海，犹闻白屋怨青苗。玉鱼坠地迷秋草，铁马横沙落暮潮。帝业艰难馀涕泪，黄埃无处望陈桥。
张玉湖再惠吕梁石砚并石笔阁次韵以谢
作者：周用
朝代：明
体裁：古风

何人赠我方尺砚，上有云头和雪片。玉湖不来凿吕梁，吁嗟此物何由见。女娲鍊石曾补天，得之自我今三年。为君阁笔复叹息，衰谬他时那可传。
念奴娇·上元
作者：周用
朝代：明
体裁：词

皇都元夕，正瑶空，华月九衢如昼。为倩农师，占五谷，道是丰年物候。百尺星桥，千寻火树，遥听钧天奏。重门永夜，漫催银箭更漏。又道画阁东头，何郎诗兴不，管梅花瘦。松雪王孙，传好句，信是词垣耆旧。�草香茵，冲花绣羽都，在烧灯后。品题乐事，莫放绿颦红皱。
念奴娇·中秋和钟石
作者：周用
朝代：明
体裁：词

中秋三五，悄依稀犹是，去年风物。云捲青霄开夕殿，一色瑶阶银壁。万斛天香，千寻仙桂，下界霏丹雪。岧峣鹫岭，聊让唐人四杰。堪爱更漏声沈，明河影澹，特地清辉发。天许姮娥呈素面，半点绿烟都灭。肃肃冰绡，泠泠玉佩冉，冉垂云发。问侬何事，家家今夜圆月。
思古
作者：周用
朝代：明
体裁：古风

古人不可见，要见古人心。羲皇日已远，河岳徒高深。焉知千载后，无人复思今。为君歌所思，清风激商音。
曾仲仁墨梅
作者：周用
朝代：明
体裁：七言绝句

自怜官阁少诗流，春信相将寄陇头。一种孤窗明月夜，直飞清梦到衡州。
村居纪事
作者：周用
朝代：明

举网得鱼日正中，晚禾收穫靠东风。杖藜来往闲相语，此日官司卖社翁。银弁金钗百万家，万家喧买四停花。杖藜来往闲相语，鸽鸟何如变老鸦。
村居纪事·其一
作者：周用
朝代：明

举网得鱼日正中，晚禾收穫靠东风。杖藜来往闲相语，此日官司卖社翁。
村居纪事·其二
作者：周用
朝代：明

银弁金钗百万家，万家喧买四停花。杖藜来往闲相语，鸽鸟何如变老鸦。
沽酒
作者：周用
朝代：明
体裁：诗

一春白发斗丝长，无奈春归唤酒尝。日晒一林梅子熟，风吹满店柳花香。汉江初泼葡萄绿，银海频浮琥珀光。消得百年三万日，不妨还醉六千场。
洞仙歌·重午
作者：周用
朝代：明
体裁：词

客中今日，恰江南端午。数点弄晴梅子雨。正清溪、华屋长昼初筵，呈画扇，更有香芦角黍。鼕鼕催羯鼓，燕燕莺莺，当面盈盈试歌舞。故事杳难寻、天上佳期，人传道、牛郎织女。待罗袖、明朝酒消痕，记玉臂、凝香綵丝双缕。
清凉山寺
作者：周用
朝代：明
体裁：七言律诗

行庖酒暖登清凉，此生此乐殊未央。馒行四百八十寺，须醉三万六千场。西风野树黄叶满，南国词人白发长。问渠明日有高兴，还访钟山旧草堂。
清都
作者：周用
朝代：明
体裁：古风

惟昔游清都，眷兹固难忘。此日复何日，真宰垂谦光。合沓来天人，羽仪纷成行。被发乘麒麟，赤脚踏凤凰。层霄何嵬嵬，琼宫互相望。六丁启九关，稽首朝紫皇。紫皇顾之笑，署我玉座旁。当颜举北斗，为我酌酒浆。一酌好颜色，再酌生乐康。羲和鞭白日，回车息扶桑。夜半闻天鸡，九州但茫茫。
满庭芳
作者：周用
朝代：明
体裁：词

嘉树含风，疏帘映雨，端阳景物依然。故园何处，云白五湖边。记得旧年今日，三江上、万玉亭前。人晏起，翠蒲绿醑，旗鼓竞龙船。今年，逢此日，孤篷四海，翘首钧天。正西郊卜雨，东鲁移泉。为问九农德业，从吴楚、直抵齐燕。烦太史，一篇周颂，再纪屡丰年。
满庭芳·寿言之弟
作者：周用
朝代：明
体裁：词

日丽瑶京，风和锦里，平安两字频传。别来明月，三十六回圆。恰是禁烟时候，清溪上、华萼堂前。香雾醒，绯桃翠柳，妆点艳阳天。年年。逢此日，轻罗初试，佳句新编。有儿孙，黄卷家世青毡。待纪清朝盛事，耆英会、满座名贤。且相约，百三十岁，再数甲辰年。
满路花
作者：周用
朝代：明
体裁：词

风前满地花，雨后连天草。今年三月里、春归早。低云薄雾，犹自怜清晓。金尊须臾倒。无奈离愁，为他转伤怀抱。绣帘斜卷，昼静闻啼鸟。韶华刚九十、勾销了。绿波无赖，点点青荷小。寄语春知道。桃李多情，莫教惜春人老。
满路花
作者：周用
朝代：明
体裁：词

风前满地花，雨后连天草。今年三月里、春归早。低云薄雾，犹自怜清晓。金尊须臾倒。无奈离愁，为他转伤怀抱。绣帘斜捲，昼静闻啼鸟。韶华刚九十、勾销了。绿波无赖，点点青荷小。寄语春知道。桃李多情，莫教惜春人老。
相逢行
作者：周用
朝代：明

虞卿辍著书，杖策入金台。冠盖青云合，轩车紫雾开。北杓转西指，西日屡东回。如何羁客久，未获介人来。千金买斛酒，一日倾一杯。酒阑风尘扇，咫尺不相见。不见愁此心，山高复水深。食玉炊丹桂，囊琴卷布衾。驱车卖旧帏，出郭叹斯时。忽见鲁连子，走马到何迟。慰问不得意，各言前相思。举杯酌流水，解琴调素丝。一弹渭水怨，再奏西山悲。曲路各南北，会面未能期。
石田沈史像图
作者：周用
朝代：明
体裁：七言律诗

萧然丘壑在眉端，林下人从壁上看。白发信谁修野史，青衫从尔授园官。双鱼落手春坡远，四座惊心夜语阑。盘薄尚须劳画者，休文诗骨不胜寒。
秀峰
作者：周用
朝代：明
体裁：五言律诗

绝怜湖上水，照见佛头青。到处通三竺，移来得巨灵。云心回玉柱，霞气薄金庭。放鹤人归去，犹怀旧草亭。
秋思
作者：周用
朝代：明
体裁：七言绝句

黯黯湘云断九嶷，娟娟山月照峨眉。西风杨柳浑摇落，莫向江亭赋别离。
簪花
作者：周用
朝代：明

老去风流敢自夸，开筵对客许簪花。百年回首仍春色，三月于人且物华。乘兴不须憎白发，闻歌犹复恋乌纱。花前莫笑山翁醉，剩有青钱付酒家。
耕云
作者：周用
朝代：明
体裁：古风

桐邱先生笑开口，问我湖田不知亩。一卷神农百谷经，今日居然落我手。农夫十耦牛十角，公家什一我什九。大田之稼岁十千，与公岁岁为春酒。
耻庵
作者：周用
朝代：明
体裁：古风

子车古有训，人不可无耻。悠悠下千载，闻者乃兴起。清风濯厚颜，伊人欲何俟。西山伯夷蔽，东海鲁连水。愿言谢贤达，毋独为君子。
至徐州
作者：周用
朝代：明

远戍收宵柝，高风动雪车。三年同旅雁，一饭厌河鱼。赤叶寒林晓，黄茅野市虚。昔时溪水上，日出卧深庐。
舟次繁昌阻风戏作
作者：周用
朝代：明

江湖五月南风生，北船迟滞南船行。南人多在北船上，日日思家万里情。起来搔首与天语，愿得广莫良风至。人皆笑我违天时，我愿彼苍从人意。韩子讼词苦无端，郑弘隆德终能济。寄奴登舟风亦转，坡老掷珓风亦还。宫亭之神分上下，个个使船郊使马。风兮风兮听我语，从我之意解人苦。晨转北兮暮转南，两两平分谁恼汝。
芝山
作者：周用
朝代：明

驱马登山去，其如高兴何。竹书聊寄胜，芝草已无多。野树吹黄叶，丹山蔓碧萝。同游吾令尹，诗石有人磨。
苍梧城楼
作者：周用
朝代：明
体裁：七言律诗

迢迢河汉临飞楼，何年天险开炎州。韶石亭亭凤鸟去，海门宛宛蛟龙游。宋帝楼船非故国，越王台殿馀荒丘。苍梧云暮一回首，炯炯月出城东头。
落花四首
作者：周用
朝代：明

几日繁花亦有姿，便教飞尽只空枝。明年有约休孤我，昨夜无风欲怨谁。蜂慰苦心甘办蜜，蚕羞衰鬓薄萦丝。鹤林纵谓犹堪赏，携酒明朝已怕迟。妆华倚艳欲无功，到处芳菲入眼空。薄影萋迷聊借月，后时衰谢不缘风。帘钩淡沲闻幽鸟，篆迹依稀见小虫。清晓关情应不免，数枝惆怅杏园东。撼白欺红恨已多，新词莫遣雪儿歌。数株欲借群芳后，三月犹看几日过。锦席剩香留一瓣，银屏深影蹙双蛾。离魂转觉难凭藉，尽日风吹无奈何。满树春红已觉稀，数枝低阁午风微。裁将织女愁中锦，尽着秋娘嫁日衣。南国何人歌芍药，东山此日忆蔷薇。中园未忍违孤赏，拾得余芳肯暮归。
落花四首·其一
作者：周用
朝代：明

几日繁花亦有姿，便教飞尽只空枝。明年有约休孤我，昨夜无风欲怨谁。蜂慰苦心甘办蜜，蚕羞衰鬓薄萦丝。鹤林纵谓犹堪赏，携酒明朝已怕迟。
落花四首·其三
作者：周用
朝代：明

撼白欺红恨已多，新词莫遣雪儿歌。数株欲借群芳后，三月犹看几日过。锦席剩香留一瓣，银屏深影蹙双蛾。离魂转觉难凭藉，尽日风吹无奈何。
落花四首·其二
作者：周用
朝代：明

妆华倚艳欲无功，到处芳菲入眼空。薄影萋迷聊借月，后时衰谢不缘风。帘钩淡沲闻幽鸟，篆迹依稀见小虫。清晓关情应不免，数枝惆怅杏园东。
落花四首·其四
作者：周用
朝代：明

满树春红已觉稀，数枝低阁午风微。裁将织女愁中锦，尽着秋娘嫁日衣。南国何人歌芍药，东山此日忆蔷薇。中园未忍违孤赏，拾得余芳肯暮归。
诉衷情
作者：周用
朝代：明

人间何处有丹丘，曾到太湖头。日高主人犹卧，花影满重楼。寻画史，接诗流，老沧洲。一村烟树，数家茅屋，几个渔舟。
走百病行
作者：周用
朝代：明

都城灯市由来盛，大家小家同节令。诸姨新妇及小姑，相约梳妆走百病。俗言此夜鬼穴空，百病尽归尘土中。不然今年且多病，臂枯眼暗兼头风。踏穿街头双绣履，胜饮医方二钟水。谁家老妇不出门，折足蹒跚曲房里。今年走健如去年，更期明年天有缘。蕲州艾叶一寸火，只向他人肉上然。去年同伴今希有，几人可卜明年走。长安主人肯居停，寂寂关门笑后生。但愿中秋不见月，博得元宵雨打灯。
过江
作者：周用
朝代：明

渺渺烟波江上游，云山四合兴悠悠。别辞城市已三日，始觉年光遍九秋。聊借便帆成野渡，不须击楫誓中流。临行又为东风使，缓步长裾杜若洲。
送丘明府考绩之京
作者：周用
朝代：明

颍川称四长，山阴称一丘。河阳有王涣，官城有高柔。彼美前大夫，嘉行振儒流。寂寞千载下，吾侯迈前修。试问才何似，太阿切琳球。试问量何似，洞庭纳细流。试问清何似，玉壶涵霜秋。试问明何似，秦台照隐幽。农桑沃春野，弦诵冠南州。侯骑青骢马，身衣素绮裘。遗我山泽叟，欲作国都游。追之不可及，挽之不可留。环立甘棠下，张望以夷犹。祝侯愿侯寿，福与南山侔。推忠佐天子，四海均洪休。
送礼部陈子引父还江南
作者：周用
朝代：明
体裁：七言律诗

都门羸马载青袍，为客经年感二毛。东郭烟霞陪我老，南宫文采付儿曹。风前落木蒲帆急，江上孤城铁瓮高。乡国有人怜倦翼，秋深短鬓不禁搔。
金人捧露盘·五月十二日喜雨
作者：周用
朝代：明
体裁：词

仰皇天。驱雨伯，驾飞廉。记农师、旧有灵占。自来大旱，不过五月十之三。山河大地，从滂沛、西北东南。挽长河，千里润，尝旧井，十分甘。奈微涓、自喜沾沾。云雷大造，天功那许，世人贪。凤凰池上，恩波阔、新绿遥添。
闲居
作者：周用
朝代：明
体裁：七言绝句

背拥重衾客梦赊，隔帘清晓有啼鸦。东风未扫墙隈雪，半面春寒索酒遮。
除夕
作者：周用
朝代：明

有线难牵日，持杯只对天。今霄犹旧岁，明日是新年。薄宦居人后，无才只自怜。荆妻应念我，与子话灯前。
雪夜禁中
作者：周用
朝代：明
体裁：七言律诗

朝衣永夜直金銮，华雪霏霏点玉阑。九扈升平占旧业，五云窈窕共高寒。曈曈霁色浮仙仗，皎皎清晖并御坛。引领韶华属桃李，春明还向上林看。
静观
作者：周用
朝代：明

地偏心更远，卧起了无哗。养拙从吾道，流年感物华。读书余左氏，看竹但西家。数点朝来雨，新开木槿花。
题扇
作者：周用
朝代：明
体裁：七言绝句

客程子夜听吴歌，夜雨南塘促芰荷。欲问西风来早晚，白团明月奈秋何。
题画
作者：周用
朝代：明
体裁：古风

枫叶野亭阴，蘋花沙岸雨。秋光绝可怜，谁与幽人语。
题画
作者：周用
朝代：明
体裁：七言绝句

空江绿水净弧篷，隔岸桃花看小红。只恐春愁易寥落，独持杯酒慰东风。
冬日登凤栖山
作者：周申
朝代：明
体裁：七言律诗

烈烈山风吹褐衣，萧条野寺见僧归。日移林影鸦频噪，水落滩声雁忽飞。盛世行藏甘岁晚，累朝生养总恩辉。江村不为经兵燹，何事年来鸡犬稀。
和伯兄游鸡公山作
作者：周申
朝代：明
体裁：七言律诗

秋日登山秋气清，乾坤著眼趁秋晴。雁回湘浦人无信，地入柴桑菊有情。一路晓岚生两屐，万家烟火起孤城。弟兄不共茱萸约，惆怅峰头酒独倾。
昭化寺
作者：周申
朝代：明
体裁：五言律诗

佛坐青莲宇，僧依白社堂。龙降珠自抱，鹤懒梦偏长。带雨看锄药，裁云学补裳。晚风吹月色，袅袅度名香。
游仙女庙
作者：周申
朝代：明
体裁：七言律诗

仙祠突兀峰头出，鸟道微茫石磴回。鸡犬有声难问俗，梦魂无岁不登台。驭风忽逐朝云散，鸣佩疑从夜月来。千载高堂怀宋玉，徘徊欲赋愧非才。
登黄龙山望仙女台
作者：周申
朝代：明
体裁：七言律诗

曾赋峰头仙女台，拂云山色转崔嵬。踏残瑶草酬春约，不见桃花逐水来。峭壁丁丁樵唱起，垂萝袅袅鸟飞回。无名石刻苔难没，西望佳人首重回。
春游乾明寺
作者：周盘
朝代：明
体裁：七言律诗

春深骑马过招提，碧草含烟翠欲迷。石径风来花乱落，柴门客至鸟争啼。云閒好共山僧伴，松老偏宜野鹤栖。坐对禅床啜清茗，一声钟磬度窗西。
饮五龙溪
作者：周盘
朝代：明
体裁：七言律诗

一脉寒泉石罅生，松萝夹岸蘸云清。源深宜傍蛟龙窟，溪静堪寻鸥鹭盟。野寺僧閒频洗钵，沧浪尘远欲投缨。与君不惜临流醉，为爱芳湍足解酲。
信州遇陈雨泉
作者：周相
朝代：明
体裁：五言律诗

忆昔三巴别，于今十七年。闻猿同白帝，放鹤各青天。每入寒山梦，奇逢信水船。临岐相笑约，后会十须全。
明妃村
作者：周相
朝代：明
体裁：七言律诗

秋风吹草万林黄，青冢遥连漠北荒。烟锁山眉颦翠黛，月临村口炤宫妆。天边沙碛冰霜苦，马上琵琶道路长。总为汉宫深似海，千门寒日怨昭阳。
汾湖舟次怀友
作者：周相
朝代：明
体裁：七言律诗

仙槎微放汾湖曲，新洗匏尊避俗喧。梁月几回惊倒屣，秋风何处迓行轩。临溪倚杖随流水，落日怀人检赠言。漫兴肯虚真率会，不妨促膝慰寒暄。
吊席心斋炼师和少师姚公韵
作者：周矩
朝代：明

冠裳已葬海虞峰，竹下茶瓯不复同。华表人归身是鹤，葛陂仙去杖成龙。七星桧老瑶坛静，午夜猿悲蕙帐空。徒遣友朋怀远致，驿亭惆怅立西风。
王均章画虞山图
作者：周矩
朝代：明

中阳山人思超逸，图写江山用金碧。沧海红尘几度飞，尚有人间留妙迹。层峦万叠烟雾浮，禅宫道院当山头。浮屠屹立遥汉外，危石正瞰清溪流。平桥渡水西林去，草屋茅亭隔烟树。童子携筇独鹤随，仙人背立溪桥路。前山矗矗知几重，悬崖怒瀑飞晴虹。渔舟影没汀树远，牧童声断江天空。中阳妙手谁复拟，咫尺依稀如万里。仙岩有路疑可到，便欲振衣凌拂水。君不见吴山吴水南海堧，随闇老人留七年。红桥画舫姑苏市，晚稻香粳湖上田。江山千里总奇绝，我昔思归情惘然。还君此画一长叹，花外声声啼杜鹃。
张孝子诗
作者：周石泉
朝代：明
体裁：古风

乱离岁已久，恶类暴如虎。杀人如剖瓜，宁复念人父。哀哉五岁儿，黄发犹旅旅。大孝亡其身，大痛谁遗汝。村墟绝人行，汝父无死所。不有动地号，燐血洒荒土。汝啼非汝声，汝声天地心。天地为惨惨，彼贼空林林。贼心久为铁，至是铁分裂。平生枭獍怀，黯淡动惭色。刃掷父子全，归衣笑相牵。贼徒重唶唶，既去还相怜。如何里巷贤，此事忘流传。我为赋新诗，庶用振人纪。老大长儿孙，有父或弗事。视彼五岁儿，再拜当愧死。
九湾红雨
作者：周礼
朝代：明

桃花湾口锦云开，片片随风逐浪来。吹向前溪作红雨，却教刘阮问天台。
五磊晴岚
作者：周礼
朝代：明

雨歇云收山气浓，晓来遮遍翠芙蓉。小僮门外惊相报，失却前村五磊峰。
径山雪霁
作者：周礼
朝代：明
体裁：七言律诗

探奇蹑磴凌云上，四顾晴光霁雪流。冻解响疑琼露滴，水生泉溜玉波浮。青螺透出朝阳近，翠巘高擎宿雾收。一望江天肩泰岱，常明不羡古丹丘。
斗室星临
作者：周礼
朝代：明

绛烛烧残夜二更，佩声时杂步虚声。玉皇案下朝初罢，星汉无云斗柄横。
秋水芙蓉
作者：周礼
朝代：明

秋风隔岸木莲开，掩映红妆玉镜台。夜静月明环佩响，翠云屏里水仙来。
题白衣送酒图
作者：周礼
朝代：明

分田种秫酿新篘，祗为无心见督邮。若使白衣人不见，黄花孤负一年秋。
书感
作者：周祚
朝代：明

黔首播百谷，上天苦少雨。乾风吹白日，浮云不得聚。桔槔声转促，炎热势未已。去年患旱魃，龟坼竟千里。百姓饥饿死，白骨弃荆杞。尚闻边鄙上，胡人越辽水。杀气暗代北，军士极罢靡。供给讵千金，取用动倍蓰。斯民足痛哭，国务吾安理。徬徨烈士肠，呜悒向邻里。何能控蛟龙，一起长江底。时复驱熊罴，奋勇效战士。戎轩自有律，天道终相倚。忆昔掖垣日，殊恩惭亦屡。每坐清梧阴，时对黄扉启。归卧越江乡，五见垂杨树。宸霄日回首，凤阙谁同语。贤俊盈天下，所望非一二。常恐负初心，涕泪中夜起。
出辽后三首
作者：周祚
朝代：明

我马来自西，下马广宁城。其地控千里，食者八万兵。白水女直种，猎骑何纵横。大统在中国，胡运方北倾。圣人戒履霜，岂得事远征。雄剑八九动，边风射高旌。西望山海关，旦夕达神京。日落沙碛暗，风吹边月昏。远见屯田吏，催促下军门。戍卒行已出，老妇代其言。禾黍尽在野，胡马日复繁。持刀抽身去，岂得顾子孙。尚闻有虎符，科积穷丘原。万人奋其怒，欲出舌复扪。辽河亘千古，西从桑乾来。巫闾复中断，碛戍乃南回。胡人下饮马，箭血流高台。寒云昼不张，白沙积崔嵬。弯弓行伍儿，饥寒手不开。愿言东至海，相越隔龙堆。
出辽后三首·其一
作者：周祚
朝代：明

我马来自西，下马广宁城。其地控千里，食者八万兵。白水女直种，猎骑何纵横。大统在中国，胡运方北倾。圣人戒履霜，岂得事远征。雄剑八九动，边风射高旌。西望山海关，旦夕达神京。
出辽后三首·其三
作者：周祚
朝代：明

辽河亘千古，西从桑乾来。巫闾复中断，碛戍乃南回。胡人下饮马，箭血流高台。寒云昼不张，白沙积崔嵬。弯弓行伍儿，饥寒手不开。愿言东至海，相越隔龙堆。
出辽后三首·其二
作者：周祚
朝代：明

日落沙碛暗，风吹边月昏。远见屯田吏，催促下军门。戍卒行已出，老妇代其言。禾黍尽在野，胡马日复繁。持刀抽身去，岂得顾子孙。尚闻有虎符，科积穷丘原。万人奋其怒，欲出舌复扪。
后峰
作者：周祚
朝代：明
体裁：七言绝句

落日沧江返照来，江光倒射碧山隈。山人爱听枫林响，月满柴门未肯回。
吴伟画册为成中丞题
作者：周祚
朝代：明
体裁：古风

国朝画师能悉数，笔力孰过江夏吴。眼前富贵王侯无，故能潇洒超其徒。或时酒酣赤两足，亦或脱帽空头颅。五岳四渎生斯须，一峰忽从天际拔，九派真见江流趋。中丞何由得真迹，列方布册看有馀。清秋示我闾山下，白日宛坐仙人区。由来神物易飞去，九苞之凤不在笯。昨闻九月雷电作，沧海恐失珊瑚株。
嘉靖庚寅辽左有洪沟之败作悲洪沟
作者：周祚
朝代：明

义州之兵宿雄武，老者缚牛壮扼虎。生来苦战无复畏，骑马杀胡安足数。五月边陲月正生，胡人杀人声彻城。可怜郭家两兄弟，提刀逐胡天始明。狼山何高不可陟，洪沟之深深莫测。帐下诸人尽爱死，见贼仍多相向泣。当时实失主将谋，二千精锐同时休。血作沟中水流赤，胡人歌唱来边头。胡人争骑义州马，日日来牧长城下。天生不有陈将军，洪沟之败难复闻。
杂诗
作者：周祚
朝代：明
体裁：古风

二仪衍恒运，日月斯晦蚀。阴阳靡协和，风雨失其职。天道垂常象，君子重刑式。百揆理四时，允为天子翼。一物苟失所，忧怀动颜色。邈哉古圣贤，旁招暨幽侧。重华辟四门，尼父取三益。周公致太平，吐哺不终食。
秋风二首
作者：周祚
朝代：明

锦城之西宜城东，日日坐见吹天风。千山日落暝色合，番诧电火通霄红。边人自从义州败，壮士图报不解弓。我言与汝莫轻率，恐有毒蛇深草中。九月之交凌河侧，日见狂风兼霹雳。当时战死二百人，中间不得真消息。二三年少自虏回，白日藏身夜始得。死者何时可复还，生者易马转他国。
秋风二首·其一
作者：周祚
朝代：明

锦城之西宜城东，日日坐见吹天风。千山日落暝色合，番诧电火通霄红。边人自从义州败，壮士图报不解弓。我言与汝莫轻率，恐有毒蛇深草中。
秋风二首·其二
作者：周祚
朝代：明

九月之交凌河侧，日见狂风兼霹雳。当时战死二百人，中间不得真消息。二三年少自虏回，白日藏身夜始得。死者何时可复还，生者易马转他国。
哭长清李处士
作者：周祜
朝代：明
体裁：五言律诗

长清李处士，乡国足称贤。旧德崔门重，遗经伏氏传。韭蔬四座客，烟草两湖仙。今日嗟何在，山庭宿雨寒。
送章黄门元益待漏与魏云松称作
作者：周祜
朝代：明
体裁：古风

宵寤念朝趋，苍茫迟晨漏。低横默屏营，直简端宿留。天北杓乍旋，极东光未逗。通工鹄翥繁，夹掖鹓行簉。兢尔亸丝纮，肃然襜绮绶。王郎记遐怀，杜老诗遄懋。儤马静攒蹄，司鸡竦动咮。乐部驻旌幢，羽林罗介胄。花露零以瀼，柳烟羃而秀。迟迟箭刻深，浸浸壶声骤。扪衷荷锡荣，委质须匡佑。昧爽鼓钟希，簪亳入祗候。
送金子还滇南戍所
作者：周祜
朝代：明
体裁：七言律诗

西风把酒赠骊歌，驻马含愀意若何。书剑又从关外去，年华半是客中过。楚江树色经寒早，巫峡猿声向晚多。到日辕门应有问，为言东海靖无波。
送金进士德润与魏云松称作
作者：周祜
朝代：明
体裁：古风

昭代产佳士，立行卓先觉。登崇愿方殷，追远诚独确。出系幸未刊，征途敢辞邈。华骑绿骎骎，锦衣昼濯濯。冥贲彻重泉，家欢罄一握。争知才特奇，总羡貌纯朴。康薮出麒麟，文岐来鸑鷟。语正出咿嚘，行危齐荦峃。量容渤海深，清脱沮洳浊。文藉岳崿攒，玄微茧丝�。词藻或纷敷，天葩靡彫斲。李惊超尔神，柳见崭然角。彪文孰能加，龙变不可捉。允矣德言恭，久而交致悫。囊橐周寠宜，蒸尝馂宾数。葭莩获相因，枝叶藉无剥。跋涉延岁元，逶蛇逗秋朔。我私济遑究，我公劳罔逴。仳离心若挛，岐分手仍搦。槛槛声更和，騑騑色不驳。君器自轩皇，我疵谁砻琢。廷犹需补裳，国不遗彫璞。恶芟楚畹薋，芳撷香濆药。士类易淳庞，土风捐龌龊。化宣放勋仁，和赞钧天乐。既哲居鼎台，匪彭侍帷幄。渎词致濒行，明达岂孤学。
与李樵读登山
作者：周祥熊
朝代：明
体裁：五言律诗

故人初邂逅，把臂喜应颠。洗砚来微雨，笼花借薄烟。登高先命妓，对酒复参禅。回首日云暮，山楼醉可眠。
秋日病起写怀
作者：周祥熊
朝代：明
体裁：五言律诗

卧病南窗下，形容渐觉非。沈郎腰带缓，潘令鬓丝微。时节秋将暮，天涯信独稀。西风吹落叶，故故傍愁飞。
课儿述怀·其一
作者：周祥熊
朝代：明
体裁：七言绝句

朝衣脱却复荷衣，闲觅严陵旧钓矶。试向清风亭上望，白头能得几人归。
课儿述怀·其二
作者：周祥熊
朝代：明
体裁：七言绝句

归来林下竟何如，花下频过载小车。更喜日长无一事，自闻缃帙课儿书。
南歌子
作者：周积贤
朝代：明

玉篆沉凫永，金铺小凤斜。杜娘无力绣春纱，闲倚绿萍池畔，数杨花。
望江南
作者：周积贤
朝代：明

遥想忆，残泪湿轻纱。斜倚画楼帘半卷，东风微雨落杨花。肠断七香车。
将过江阴访朱善继涂中风雨乃回
作者：周立
朝代：明
体裁：七言律诗

寻君无那朔风颠，兴尽空回访戴船。汹涌浪喧欹岸石，冥濛雨湿远林烟。江枫落叶红销树，野水冰生白满田。岁晚幽期嗟竟阻，相过重拟入新年。
伤春·其一
作者：周立勋
朝代：明
体裁：七言绝句

平池曲巷古祠东，几树桃花落晚风。明日殷勤樽酒后，春光已过别离中。
伤春·其二
作者：周立勋
朝代：明
体裁：七言绝句

白燕坟前载酒过，几人同唱柳枝歌。莫愁一夜花如雪，摇落春心自此多。
咏怀
作者：周立勋
朝代：明
体裁：古风

东登泰山巅，累累见城郭。秋风吹平原，牛羊下寒泽。吕尚本阴谋，渔钓竟所托。神明启远疆，后世资经略。遭逢良有时，志士固穷约。飘蓬西南征，浮云散林薄。悲哉大国风，田横不可作。
首春思归
作者：周立勋
朝代：明
体裁：七言绝句

新烟旧雨叹沉沦，又过江城十月春。杨柳渐看能赠别，故园芳草未归人。
小隐杂咏
作者：周笃棐
朝代：明

莫笑枌榆栖，尘缘未了期。元珠收象罔，真慧破须弥。客至开棋局，情浓举酒卮。天韬终有解，八极驭云骑。
岩头石室
作者：周笃棐
朝代：明

石室开峰上，山泉泻碧流。云深迷午径，斜日照松邱。
七歌集句
作者：周筼
朝代：明
体裁：古风

十年失路谁知己，扰扰尘中犹未已。恒饥稚子色凄凉，病仆呻吟呼不起。当年意气不肯平，昨日论交竟谁是？呜呼一歌兮歌已哀，石田茅屋荒苍苔。园中有枣行人食，忍能对面为盗贼。有时长叹独移时，安知我有不平色。秋风落叶闭重门，白发如丝叹何益。呜呼二歌兮歌始放，江客不堪频北望。意中索莫与先异，春草青青新覆地。年年岁岁一床书，不忍见之益愁思。愁心反覆梦难成，天寒雁度堪垂泪。呜呼三歌兮歌三发，中天夜久高明月。北风微雨虚堂秋，昨日之日不可留。四时不得一日乐，朝夕催人自白头。仰天大笑出门去，安得行叹复坐愁。呜呼四歌兮歌四奏，伤心不忍问耆旧。世情付与东流水，穷巷苍苔绝知己。岩扉松径长寂寥，东园几树桃花死。愧尔东西南北人，欲向何门趿珠履？呜呼五歌兮歌正长，雌龙怨吟寒水光。世人结交须黄金，郢中《白雪》且莫吟。桃花欲开不自觉，千里春色伤人心。眼前好恶那能定，隔叶黄鹂空好音。呜呼六歌兮歌思迟，一沉一浮会有时。天寒野阴风景暮，落日疏钟小槐雨。寂寂寥寥扬子居，惟有幽人自来去。何用年年空读书，井底看星梦中语。呜呼七歌兮悄终曲，空庭细雨莓苔绿。
三叠韵别沈南疑
作者：周筼
朝代：明
体裁：古风

称聋自断学杜微，心何曾忧不奋飞。出慕纷华入道义，瘦以交战胜则肥。无人幽谷芳自好，猗兰一任知音稀。东方有士常乏食，霞餐蘖啮聊忘饥。谁言苦节贞不可，白石久拄青苔扉。车脂马秣催郡檄，雨雪那顾遥途霏。东阳爱我忧轸切，腰带为减当时围。囊装祗载万卷帙，禦冬尚缺毡裘衣。劝饮既竭床头酒，壮我行色驱征鞿。此行黾勉从所事，勿以失职思遄归。
久不闻家中音耗与友
作者：周筼
朝代：明
体裁：七言律诗

葵榴近槛巳将开，浓绿临堂荫古槐。儿女病无家信慰，朋游醉得旅吟哀。短衣射虎终推命，小技雕虫不算才。总幸与君同倡和，更谁为筑伯牙台。
乔侍读一峰草堂看花歌同陆朱姜钱孙查汤陈赋
作者：周筼
朝代：明
体裁：古风

九十日春不可驻，玉河稚柳青渐浓。官沟涤秽难垫足，何处得看林壑重。客言侍读新筑好，紫丁香结千枝秾。辛斋竹垞吾老友，不嫌策骑参支筇。查生叩扉汤生起，顾我一笑偕过从。是日天朗惠风细，晴丝冉冉烟茸茸。莎亭拥肿攲四柱，花气远接檐前峰。缚树老藤更夭矫，如割左耳奔乖龙。缥囊欲坼尚未坼，已见小尾游黄蜂。主人朝回趿草履，揖我得觏冰雪容。食单藉地任箕踞，脱略礼法便疏慵。腾觚冻醪剩百末，饤盘杂果储三冬。吾家长水塘一曲，白鹅绣鸭纷游溶。油菜花香蚕豆熟，猫头笋迸芹泥松。殳基山东审山北，曲尘波暖浮方�。抚琴久已谢宗炳，凿穴今复输台佟。自从骑驴入燕市，鲂鲤去沼鹇闭笼。得閒旷论厕坐末，一洗胶固从来胸。银丝切鲙韭登俎，更留午饭餐冬舂。何当清暑复来集，醉看夜合花惺忪。
乙丑季秋将游都下过别当湖诸公饯予南疑草堂用昌黎山石诗韵
作者：周筼
朝代：明
体裁：古风

圣代庸显扬侧微，雌无偃伏雄奋飞。寸长尺短皆效力，漫言相者徒举肥。云罗天网日加密，隐沦岩壑今诚稀。梅溪先生独傲兀，至死无恨朝惄饥。宿瘤嫫母甘老寡，不嫁且自键两扉。何知名公谬闻听，欲使枯蘖沾濡霏。群公酌我意恳恻，深堂促坐相遮围。长征为我虑风雪，不徒酒后蒙我衣。筋驽肉缓怪中散，窃恐失足遭鞭鞿。为言知己不可负，感恩一报图早归。
九日客中寄弟
作者：周筼
朝代：明
体裁：五言绝句

九日离亭雨，三年异国愁。故园兄弟在，为我一登楼。
再叠韵别陆雅坪先生
作者：周筼
朝代：明
体裁：古风

牛医驵侩继业微，赪尾忘跃杀翮飞。头童齿豁眉半落，身腊那如瓠白肥。从怜世弃由识寡，敢曰我贵缘知稀。平生忧患多所历，垂老不怕还长饥。猖狂偶一效阮籍，途穷行后归山扉。中筵高论获今夕，倾吐玉屑何霏霏。示我周行出艰险，恍若为解重城围。尺书十幅意珍重，如馁斯食寒斯衣。襧衡刺字未漫灭，长途早下征鞯鞿。情亲公叔有前约，吾身良亦知所归。
四叠韵别李辰山
作者：周筼
朝代：明
体裁：古风

志士不厌生业微，泥伏何必输云飞。夷齐采蕨既疗饿，曲逆亦食糠覈肥。众人碌碌事口腹，得固穷困良亦稀。吾交同志有数辈，立节只在轻寒饥。卖丝濮老隐吴市，斲棺萧氏栖廛扉。亦有汪生事裁制，结楹天马林烟霏。猿腾鹿窜遂我性，束缚不受三驱围。先生高谊独迥出，友彼齧缺师蒲衣。吾行何为忽改辙，去去辇毂纡尘鞿。伤心白头入宾幕，何日岩前同所归。
客京口
作者：周筼
朝代：明
体裁：五言律诗

羁旅空江上，高楼每独登。潮声沉铁瓮，山势走金陵。老骥徒悲枥，冥鸿偶避矰。秋来阻舟楫，归计复谁凭。
寄屈五金陵
作者：周筼
朝代：明
体裁：五言律诗

昭景元名族，宗雷爱道流。闻依灵谷住，最近孝陵秋。倚阁三松树，浮江一叶舟。匡山多胜侣，何日虎溪游。
寄彭仲谋兼柬令弟羡门
作者：周筼
朝代：明
体裁：古风

文人更相轻，此事古已然。况今衰薄日趋下，谁从屠钓推贞坚。监官独有彭夫子，汲引幽遐世无比。郭泰人伦许劭评，坐合末俗敦懿轨。胡山阳羡一书生，卖药来栖海上城。新诗满箧不堪煮，瘦妻病母愁空铛。君能裹饭相寻数，不使颠连赴沟壑。属和羊何世并称，谢家群从多名作。吾宗福柱才弱龄，亦有林生初发硎，昨者携诗走门下，辱君奖借增光荧。归来佳咏相传示，贱子姓名蒙录记。无盐刻画难作容，小巫神气徒深愧。海内名高汪与王，娄东合肥不可当。清真共挹王方伯，雄健皆推曹侍郎。吁嗟我党多贫贱，朱李才华世方见。渐川隐者释东关，老成得自千锤鍊。杜陵声誉早著闻，番禺屈子尤不群。陆姜李顾及三魏，直上皆欲干青云。自余才俊分超轶，推挽后先安可失。读书曾不慕浮荣，仆与南村同矩律。令弟从知慧业深，许身直欲比南金。辞官虞寄多幽兴，卜宅陶潜有素心。清文秀句人争诵，博取诸家能错综。连舍相呼应不迟，青青池草西堂共。企望风流今几春，何当携手作情亲。他时傥遂观涛约，并挹琼枝玉树新。
将出门奉简蒋大鸿
作者：周筼
朝代：明
体裁：七言律诗

公稽嘉遁拟追攀，孔阮风流共往还。谁分投躯将万里，翻怜归梦失三山。尘沙那避人间世，霜雪行摧客里颜。最忆吾文劳点定，夜深灯火傍禅关。
径山山半亭题句
作者：周筼
朝代：明
体裁：五言律诗

琳宫望不极，山半尚云封。忽断岩前树，遥闻天外钟。结亭人暂息，题柱墨犹浓。待陟凌霄去，还愁冰雪重。
怀张考夫
作者：周筼
朝代：明
体裁：五言律诗

契阔张夫子，平生实典型。立言惟布粟，为政在家庭。上下论千古，东西有二《铭》。闲阶带草色，几日又青青。
怀竹垞维扬
作者：周筼
朝代：明
体裁：五言律诗

作客惟君近，江都五日程。开春难接面，望远独含情。绿蚁浮杯溢，红椒映烛明。不知东阁外，梅蕊几枝荣。
感兴与俞犀月
作者：周筼
朝代：明
体裁：七言律诗

朝看玄发暮垂丝，炊黍光阴更几时。衣食老为诸子役，文章贱比百工师。故人裘马青云迥，小径松篁白露滋。和汝倡予真不恶，南村那遂卜邻期。
春夜同友人南塘散步
作者：周筼
朝代：明
体裁：五言排律

远树超寒烟，孤松立清露。兹夜同幽人，蹋月如秋暮。犬声出深林，柳阴暗渔路。爽气生薄凉，水明散余雾。于怀乃旷然，会心若有悟。山城疏漏沉，野寺微钟度。
春日皋亭访灵章禅师巢枸居
作者：周筼
朝代：明
体裁：古风

探奇入艰阻，杖策西山巅。盘回出榛莽，始达精庐前。微光射虚堂，夕照犹西悬。遗薪满林皋，爨室通源泉。爱此山中居，所适安自然。我来雪初霁，岩壑开晴烟。丛梅倚绝壁，皎洁有馀妍。境绝思亦清，心止如澄渊。清谈至分夜，拥火不得眠。晨钟发前岭，月落空寒烟。
晓行曲
作者：周筼
朝代：明
体裁：古风

城头月落鸡初鸣，鼓四起坐鼓五行。霜华满野马蹄滑，出门莽莽云山阔。闺人挽衣双泪流，子啼女号愁复愁。谁能骨肉更相顾，万里扬鞭且西去。
曹掌公达夫彝士昆季醉归堕水戏以此简
作者：周筼
朝代：明
体裁：七言律诗

《蒹葭》白露早为霜，乘醉归来兴益狂。贺监偶然眠水底，《秦风》宛尔在中央。浴沂此日休相笑，觞洛先时去不祥。灵运只今佳句在，多缘春草近池塘。
有钱百馀适书客持敬舆集至倾囊售之傍午始得成炊赋示旼儿
作者：周筼
朝代：明
体裁：五言律诗

几静晨开卷，瓶空晚作糜。得成儿子学，无碍老夫饥。揖让殊臣仆，提携藉友师。无嫌家世贱，叔度是牛医。
村居
作者：周筼
朝代：明
体裁：七言律诗

投闲犹复畏张罗，抱膝衡门独啸歌。绕屋竹深秋响急，隔溪山好夕阳多。三年晚食充藜藿，九月寒衣问薜萝。欲向桐江寻隐逸，不知何处有渔蓑。
癸丑十月一日登鹰窠顶观日月并出因简寄桐乡汪晋贤
作者：周筼
朝代：明
体裁：古风

君不见，鹰窠之顶真陡绝，渤澥潮生势腾决。峨然突兀当其冲，万里扶桑晓明灭。十月合朔东南隅，晶荧摩荡光彩殊。苍烟内涌紫玉佩，赤霞外抱黄金枢。我闻此胜亦已久，束缚尘埃苦奔走。今年决计来独登，何期却与徐君偶。远公高兴亦不凡，担囊策杖探巉岩。中夜起坐候天色，那惜草露沾衣衫。列宿离离光灿灿，北斗阑干望初转。启明倏忽生东方，朦胧岛树遥难辨。怪闻笑语披荆榛，错愕相询喜故人。世间良遇不易得，况是山巅更海滨。寒气棱棱苦凄薄，衾裯拥护同帏幄。久之不见太阳升，碧云遮断如城郭。云销日见二丈馀，尽诧往说为空虚。惘然叹息下山去，回首忽见奇光舒。两镜依稀齐上下，精华万道遥空射。巅岫浑如映雪开，波涛恍若镕银泻。山僧向我称绝奇，二十年来一见之。群公睹此殊可幸，非真好事谁能期。汪生高怀人莫及，山水招邀屡游集。为作斯篇远寄闻，明春沆瀣还同吸。
过屠东蒙村居
作者：周筼
朝代：明
体裁：七言绝句

白莲寺北水东流，白鹿泾西卜宅幽。山雨欲来村树黑，满湖菱叶罥渔舟。
过白莲寺观铜塔
作者：周筼
朝代：明
体裁：古风

铜塔如片瓦，镕铸何工巧。隆起栏楯形，图识尚可了。知是五代物，厥惟钱王造。是类万有千，聚散不可保。几历兵火灾，存者今已少。蒋生偶获之，什袭逾重宝。施舍镇精庐，此意实微眇。诵公喜我至，出示光尚皎。洼处填黄金，显见诸相好。屠儿额偏广，下放刀仗小。一者既若斯，诸馀皆可晓。
送别沈墨庵
作者：周筼
朝代：明
体裁：五言律诗

以我穷途泪，沾君远客衣。霜清残叶下，风急断蓬飞。朋侣分携尽，江湖生事违。空怜卧岩壑，重此掩荆扉。
送查三容携家入楚便往滇中
作者：周筼
朝代：明
体裁：五言律诗

念尔携妻子，图书共一船。此行将万里，为别动经年。春草迷江渚，秋风落瘴烟。故人崔李在，相望碧鸡前。
醉书
作者：周筼
朝代：明
体裁：古风

似士不游庠，似农曾读书。似工不操作，似商谢奔趋。立言颇突兀，应事还粗疏。饥冻不少顾，吟诗作欢娱。吾家濂溪老，厥爱性芙渠。污泥出不染，亭亭红玉肤。伊余性闲静，车服鄙雍都。孰是菰芦中，奇伟生东吴。儿宽精问学，带经以耕锄。鲜终迫衰老，畴昔亦有初。
采莼
作者：周筼
朝代：明
体裁：五言律诗

细蔓垂垂弱，轻舟个个添。参差方未巳，采摘定无嫌。入馔银丝滑，行厨翠釜黏。为怜滋味别，更下水晶盐。
饮橘鹤楼追悼沈武功
作者：周筼
朝代：明
体裁：七言绝句

魏水扁舟去复还，春风落日叩禅关。伤心橘鹤楼头醉，不见题诗沈朗山。
秀水
作者：周绍濂
朝代：明
体裁：七言绝句

望吴门外水如油，潋滟腾空映鹢舟。莫是西施曾濯绣，至今人羡锦江头。
游阿育王山
作者：周翰
朝代：明
体裁：七言律诗

款款篮舆驻岭隈，参差楼阁净浮埃。昙华香落诸峰寂，舍利光分万鉴开。云煖金沙龙跃出，月明玉几鹤归来。平生几两登山屐，览胜应须步石苔。
中秋与杨氏诸昆季泛舟鹅津
作者：周翼
朝代：明

八月十五夜何其，鹅湖漾舟人未归。水生金浪兼天涌，云度青冥傍月飞。鸿雁沙寒微有影，芰荷秋冷不成衣。故人一去渺何许，黄鹤旧矶今是非。
周履道征赋梧桐月
作者：周翼
朝代：明

云卷清秋画角悲，梧桐满地月明时。斜穿翠叶通银井，化作金波落砚池。青女喜惊乌鹊梦，素娥偏惜凤皇枝。故人有约来何暮，独立云阶影渐移。
雁来红
作者：周翼
朝代：明
体裁：七言绝句

朔雁南来塞草秋，未霜红叶已先抽。绿珠宴罢归金谷，七尺珊瑚夜不收。
题华季充剪韭轩
作者：周翼
朝代：明

吴下有田宜种韭，高风莫笑庾郎贫。翚飞画栋青林表，玉洗行盘绿水滨。夜雨剪来茸自长，春风吹起绿初匀。客来一箸分清供，不与区区肉食人。
和臧博士夏晚园居
作者：周致
朝代：明
体裁：七言律诗

结庐投老欲忘年，物外幽栖地益偏。谁与牵萝遮短户，向曾续竹引遥泉。枝头风暖鸠双坐，阶下云深鹤自眠。细语儿童休拍手，恐惊一树有高蝉。
蒲骚台
作者：周良
朝代：明
体裁：七言绝句

古堑有基声寂寂，断碑无字草离离。牧童不管兴亡事，一曲升平笛里吹。
夜泊始兴江口
作者：周良寅
朝代：明
体裁：五言绝句

系缆荒山下，挑灯细雨前。客心共流水，摇荡不成眠。
城南书屋
作者：周莹
朝代：明
体裁：七言律诗

城南僻地是行庐，门巷应多长者车。帘外碧山开罨画，案头红轴积图书。梅花送暖飞鳞片，芸草吹香落蠹鱼。莫道云程能自达，灯窗好为惜居诸。
夏日书怀
作者：周莹
朝代：明
体裁：七言律诗

暑雨晴时草入帘，绿槐垂影拂茅檐。鸣蝉午梦惊初起，睡鸭名香手自添。乡国故人千里别，他山为客十年淹。江州司马归何处，几度青衫泪欲沾。
天心湖上梅花
作者：周莹
朝代：明
体裁：七言律诗

木落千山雪气偏，一枝湖上破春妍。不将别调传羌管，为爱寒香扑玉鞭。映月有情还冉冉，倚风无语自娟娟。商岩旧事应千载，俯仰乾坤独惘然。
岁暮和柯孟时
作者：周莹
朝代：明
体裁：七言律诗

渺渺天南道路长，白头慈母在高堂。十年薄宦游京洛，一片愁心望太行。正是阴阳催短景，可堪身世半殊方。夜阑吟罢成惆怅，梦绕乡关月到床。
放归言志·其一
作者：周莹
朝代：明
体裁：七言律诗

六年为郡大江西，中岁归途幸不迷。世路风尘劳薄宦，故园林竹爱幽栖。但乘款段寻春马，不起怆惶报晓鸡。已判功名身外物，任他麟阁与云齐。
放归言志·其二
作者：周莹
朝代：明
体裁：七言律诗

二十居官四十归，急流身退世应稀。投閒故里兰纫佩，戏綵高堂锦制衣。林下新开延客馆，水边长拂钓鱼矶。是非不管人间事，长弄扁舟看鹤飞。
菊坡为单大尹宇赋
作者：周莹
朝代：明
体裁：五言律诗

解印归来日，黄花尚故坡。理荒除蔓草，习静偃垂萝。篱下寒香满，山南佳气多。此中真趣远，何必向岩阿。
谒孝陵
作者：周莹
朝代：明
体裁：七言律诗

鼎湖云去六龙遥，寝殿巍峨倚碧霄。山锁烟霞春寂寂，林回松柏雨潇潇。千年帝业思皇祖，万国舆图仰圣朝。几度叨陪林下谒，天风两袖御香飘。
元宫词（一百三首）·其一〇四
作者：周藩王宫辞
朝代：明

春殿牙签万轴馀，香匀风细绿窗虚。侍儿临罢诚斋帖，函出先呈女较书。萧萧修竹映池寒，分汲银瓶灌牡丹。报道花朝开内宴，竞持金剪绕朱栏。夜来行乐雁池头，侍女分行秉烛游。唱彻宪王新乐府，不知明月下樊楼。丛生桂树后山幽，花石犹传宋代留。宫媪引来岩际望，蔡河春浪拍天浮。吹台南下令婆坟，忆昔从王掌秘文。今日绮罗何处是，野花啼鸟自纷纷。
元宫词（一百三首）·其一百七
作者：周藩王宫辞
朝代：明
体裁：七言绝句

丛生桂树后山幽，花石犹传宋代留。宫媪引来岩际望，蔡河春浪拍天浮。
元宫词（一百三首）·其一百五
作者：周藩王宫辞
朝代：明
体裁：七言绝句

萧萧修竹映池寒，分汲银瓶灌牡丹。报道花朝开内宴，竞持金剪绕朱栏。
元宫词（一百三首）·其一百六
作者：周藩王宫辞
朝代：明
体裁：七言绝句

夜来行乐雁池头，侍女分行秉烛游。唱彻宪王新乐府，不知明月下樊楼。
元宫词（一百三首）·其一百四
作者：周藩王宫辞
朝代：明
体裁：七言绝句

春殿牙签万轴馀，香匀风细绿窗虚。侍儿临罢诚斋帖，函出先呈女较书。
秀野轩诗·其一
作者：周衡
朝代：明

背郭幽居如画里，断林春水绿回环。树连烟外啼猿寺，门对湖中过雨山。送客马嘶清荫去，钩帘鸟度乱花还。十年奔走风尘际，肯借凭阑一日闲。
新春次黄恪翁韵
作者：周讷
朝代：明

谋身长以百年期，身外閒愁总不知。静掩重门惟听雨，旋拈秃笔谩敲诗。鸟啼隔树初调舌，花发当窗渐满枝。笑对阳春歌一曲，深杯同乐太平时。懒散何心与世期，春风先及野人知。千葩万蕊都成趣，语燕啼莺总入诗。风静捲帘看草色，日晴携酒醉花枝。恣情远逐游蜂去，浅水桥边缓步时。
新春次黄恪翁韵·其一
作者：周讷
朝代：明

谋身长以百年期，身外閒愁总不知。静掩重门惟听雨，旋拈秃笔谩敲诗。鸟啼隔树初调舌，花发当窗渐满枝。笑对阳春歌一曲，深杯同乐太平时。
新春次黄恪翁韵·其二
作者：周讷
朝代：明

懒散何心与世期，春风先及野人知。千葩万蕊都成趣，语燕啼莺总入诗。风静捲帘看草色，日晴携酒醉花枝。恣情远逐游蜂去，浅水桥边缓步时。
答何竹牖中秋见怀
作者：周讷
朝代：明

野兴偏宜月色秋，开轩待月小迟留。肯教美景成虚度，正拟良朋共唱酬。举盏但为文字饮，新诗都付锦囊收。坐深细听残更报，祇隔芙蓉水外楼。
饮酒和陶
作者：周诏
朝代：明
体裁：古风

得时言或违，人皆以为是。失时言合道，求全反致毁。毁誉何足凭，穷达亦偶尔。前程殊渺茫，且来醉罗绮。
七星桧寄孙小川
作者：周诗
朝代：明
体裁：古风

君不见虞山之麓有古桧，栽培来自萧梁世。剥削唯滋日月华，雄盘欲起风雷势。鳌惊鲸怒互凌据，虬突龙骧共亏蔽。霞羃云遮赤日流，阴飙激荡失魑魅。秀色千龄靡改易，清都定有神祇卫。孔陵柏树秦封松，拔俗遐标岂殊裔。海虞泰岱邈千里，会有精灵自攸契。纷纷樗栎遍寰宇，虽有邓林亦何取。古来胜概誇江左，怪绝于兹更谁伍。登攀贤达知几许，沧海桑田总尘土。何如此桧有仙骨，逍遥甲子任沦忽。每逢冰雪但苍然，屈铁虬枝转冥密。君不见，天生神物天之意，往往神物天所秘。七株曜列干层霄，四株已作龙化去。回翔寥廓几春秋，逐电驱霖不知处。吁嗟龙化竟何年，令人四顾空茫然。我生夙有林壑缘，探奇憩此心独玄。金宫银榜横紫烟，芳荃白石堪醉眠。结交每作河朔饮，嵇樽毕瓮常流连。那堪对此草为别，衡纪推迁无缓节。已看凋落桐上华，复听寒蝉鸣不歇。景移物换须臾间，悲咤因之心欲折。殷勤劝我山中人，徒有离怀不可说。何当遂戒江边舻，还向瑶台共沿越。琳琅一奏古桧歌，回薄青天万古月。遗音激石石欲裂，鬼神怖慄更愁绝。流光馺沓亿万年，歌与古桧同不灭，歌与古桧同不灭。
九日登虞山大石望吴中诸山有怀华阳
作者：周诗
朝代：明

茱萸逢令节，攀折漫为欢。风景登高尽，离忧对酒宽。林虚残照入，峰远断云攒。吴甸苍茫里，怀人百里看。
宿昌平
作者：周诗
朝代：明
体裁：古风

晨发都城门，暮宿昌平境。地折双溪流，天开万重岭。月榭露微明，枫林堕初暝。谬此陪秋尝，斋心动遐省。
寒夜曲
作者：周诗
朝代：明

少年离别不堪言，每听砧声欲断魂。不是罗帏怨明月，向来愁绪怕黄昏。
春日子浚置酒登盘门城楼纵眺
作者：周诗
朝代：明

出游蹑城皞，聊使殷忧廓。迥瞰楼阙重，周览河山错。候禽音尚微，初林荫犹薄。密烟生近堤，倾曦澹远落。潜盘狎胜引，且复娱斟酌。快意当遗形，所在即丘壑。
灵隐寺
作者：周诗
朝代：明
体裁：五言律诗

灵隐何年寺，青山向此开。涧流元不断，峰石自飞来。竹覆空王苑，花藏大士台。冥探有玄度，莫遣夕阳催。
理山避暑竹亭有作见寄次答
作者：周诗
朝代：明

阮生能抗俗，嵇子得长林。僻境寡人迹，开窗多鸟音。苍藤挂朱日，短榻卧重阴。羡尔忘机事，云山意已深。
留别西湖兼柬孔文谷万鹿园赵龙岩田豫阳童南衡诸君
作者：周诗
朝代：明

淹薄武林游，重轮忽四望。兴谐谢客幽，迹类向长放。崇岭遵逶纡，澄湖泛滉瀁。莲刹诣诸天，香台遍昭旷。聊因杯度慈，一遣迷津妄。泉挹气冽清，洞历石攒障。侧足凌层梯，迥与丹霞傍。烟绵百雉联，巀嶭两峰向。晒越吴山巅，观涛海门上。衰莽吊遗墟，怀往情亦怆。攀践匪一途，灵异信多状。景物无遁形，微尚自兹畅。会心既以玄，感来宁弗亮。结侣得应刘，调逸每相抗。倾座激悬河，芳飙企予仰。绸缪林中娱，万事等飘坱。发咏互酬答，真赏繇郢唱。凄其徂岁阴，曰归介征榜。踟蹰行复留，念此意弥广。断梗惜临流，抚膺吐深恨。
登金山
作者：周诗
朝代：明

绝岛中流出，莲宫匝杳茫。谷云通北固，津树隔维扬。海色朝看近，江声夜听长。独怜临眺者，千古逝汤汤。
白溪篇为吴子赋
作者：周诗
朝代：明

采秀深溪沚，高人思不穷。仙岩回合里，灵壑杳茫中。震泽余霞接，淞陵曲墅通。夕沙流素月，秋水逗宾鸿。花色弥霜镜，渔歌递远空。一舟沿泛处，萧洒更谁同。
秋夜对月因怀往岁华阳百泉送理山之荆州至殊胜寺月夜之游不觉怆然赋此
作者：周诗
朝代：明

心断青天月，悠然忆去秋。梵宫湖上景，良夜故人游。桑柘通依水，星河半在舟。欢娱回首处，荏苒易生愁。
谒岳鄂王墓
作者：周诗
朝代：明

将军埋骨处，过客式英风。北伐生前烈，南枝死后忠。山河戎马异，涕泪古今同。凄断封丘草，苍苍落照中。
赴天津
作者：周诗
朝代：明
体裁：古风

仲夏众芳歇，沃野群卉稠。曜景穷北陆，薰风献南陬。伊余赴期会，东骛戒方舟。晴雨递昏昼，凉燠变絺裘。潆洄见湖澳，寂历怀沧洲。结发事明主，策勋慕前修。名贱业匪建，时往命不犹。才将世涂左，道与隐者谋。漆园侈达生，柱下崇致柔。优哉聊卒岁，庶以谢愆尤。
送朱懋道北上
作者：周诗
朝代：明

月明愁向此宵多，执手河梁意若何。千里云山青不断，片帆何处宿烟波。
题维摩庵
作者：周诗
朝代：明

白云藏古寺，钟磬出东林。殿覆千年树，台封百尺阴。一灯悬慧照，片月见禅心。愿受维摩戒，空山理梵音。
登黄鹤楼
作者：周诰
朝代：明
体裁：七言律诗

层楼孤耸战风霜，槛外江声送夕阳。石势盘虬堆紫翠，山形凝别郁青苍。烟笼漫草迷鹦鹉，月满重湖接凤凰。铁笛不闻仙驭杳，浮云流水自茫茫。
寓舍舒怀
作者：周谟
朝代：明
体裁：七言绝句

春风浩荡卷晴沙，几日行人末到家。料得东皋桃李树，已应开到二分花。
与赵宗礼乞瓢
作者：周谷宾
朝代：明
体裁：七言律诗

匏星堕地不化石，生出大瓢奇绝伦。臒形肖鹤引长颈，枵腹类壶藏古春。箕山曾遭许由弃，陋巷却与颜回亲。缘知濩落难为用，乞与甘贫饮水人。
丙子七月初一日，赴乩申谢
作者：周贞环
朝代：明

跳出尘埃入玉乡，琼楼深处叩穹苍。繁华总是无根草，宝月方知碧海长。有处秋声鹤唳语，无愁菩化兔园香。劳君祝我三生句，拭笔犹描紫翠堂。
银泉
作者：周赞
朝代：明
体裁：七言律诗

百尺泉飞金斗坡，碧台清响听鸣珂。流经宣化千重水，散溉长庚万顷禾。润泽不因长夏少，锦文更借午风多。涓涓远去朝沧海，一任渔翁泛钓舸。
题画
作者：周軏
朝代：明
体裁：七言绝句

白莲社散夕阳收，山掩重关树掩楼。迢递不辞行去远，候归人在碧溪头。
和竹溪见赠归来亭
作者：周轸
朝代：明
体裁：七言绝句

小亭岑寂四窗开，坐看春风长绿苔。为爱多情双燕子，暂时飞去又飞来。
咏梅
作者：周轸
朝代：明
体裁：七言绝句

冰魂雪骨楚天涯，几度春风几度花。自是无人肯深觅，寂寥将度一年华。
在故城与郑元耀会别
作者：周轸
朝代：明
体裁：五言律诗

湖海双孤客，诗书一故知。蹉跎相会处，契阔旧游时。话久西窗烛，情深北海卮。明朝分袂去，江树又离离。
红梅
作者：周轸
朝代：明
体裁：七言绝句

中使传宣出建章，君王锡宴在昭阳。玉颜宴罢扶归去，又是春娇一样妆。
访林和靖旧隐
作者：周轸
朝代：明
体裁：七言绝句

霜风摧落已多年，谁道花开在岁先。寂寞小孤山下路，更无人到草堂前。
閒居
作者：周轸
朝代：明
体裁：七言律诗

自入封章出帝庭，诗情逸兴一茅亭。茂陵封禅无遗稿，草泽行吟有独醒。十载病躯怜短策，半生勋业抚青萍。邻翁和得诗来往，送过邻翁户已扃。
苏长公寓惠日爱诵陶靖节归来辞遂集辞中字成十诗予亦效颦遣兴云·其一
作者：周辇
朝代：明
体裁：五言律诗

征途欣息驾，物候及春荣。丘壑时相问，交亲我独迎。天清孤岫出，径窈远风轻。何事倚窗啸，飘飘非世情。
苏长公寓惠日爱诵陶靖节归来辞遂集辞中字成十诗予亦效颦遣兴云·其三
作者：周辇
朝代：明
体裁：五言律诗

物役几时息，孤怀尊酒前。书将消日景，赋欲逗云泉。荒翳俄成径，扶摇远问天。微言童亦觉，行与事春田。
苏长公寓惠日爱诵陶靖节归来辞遂集辞中字成十诗予亦效颦遣兴云·其二
作者：周辇
朝代：明
体裁：五言律诗

农事行将及，春辰乐可寻。怀人常矫首，寓目亦经心。荣木来邱鸟，流泉向膝琴。倚风诗欲就，扶策任登临。
苏长公寓惠日爱诵陶靖节归来辞遂集辞中字成十诗予亦效颦遣兴云·其五
作者：周辇
朝代：明
体裁：五言律诗

人生亦寄寓，何以日追奔。飞驾登荣路，游心翳觉门。感予倦行役，命室留清樽。孤酌观无始，委怀形乃存。
苏长公寓惠日爱诵陶靖节归来辞遂集辞中字成十诗予亦效颦遣兴云·其六
作者：周辇
朝代：明
体裁：五言律诗

天宇怀何窈，云门无是非。三车寻往路，几日就春衣。入晤清言尽，归来远景微。流观心自得，万木鸟孤飞。
苏长公寓惠日爱诵陶靖节归来辞遂集辞中字成十诗予亦效颦遣兴云·其四
作者：周辇
朝代：明
体裁：五言律诗

乡园日无事，之子或予留。云木三春翳，风泉万壑流。乘时欢物与，遗世得天游。有鸟今何羡，光荣非可求。
题画
作者：周辇
朝代：明
体裁：五言绝句

马外风尘晚，鸥边雪浪寒。碧琳何处客，坐破几蒲团。
月牙岩
作者：周进隆
朝代：明

翠微峭拔倚天表，半轮月照桂江小。岩头黄乌栖高枝，一声啼破千山小。
两峰白云
作者：周述
朝代：明
体裁：五言律诗

怅望西湖上，两峰云往还。孤飞在亲舍，千里隔乡关。此去不可遂，南行空欲攀。愿将披綵服，长得拜慈颜。
南归·其一
作者：周述
朝代：明
体裁：七言绝句

晓奉纶音出建章，赐归新被宠恩光。禁城不锁还家梦，昨夜分明到故乡。
南归·其二
作者：周述
朝代：明
体裁：七言绝句

乡心一片若悬旌，舟发长河不肯行。圣主分明许归去，东风何事独无情。
南归诗
作者：周述
朝代：明
体裁：五言律诗

久客乡心切，舟行何独迟。不愁归日晚，恐负到京期。微雨寒生夕，长河水落时。故园空怅望，烟树正离离。
和靖观梅图
作者：周述
朝代：明
体裁：古风

西湖昨夜天雨雪，雪中独有梅花发。一枝冷浸玉壶冰，寒彻重裘咏不成。小童附火情更苦，白鹤何心向人舞。展图更觉肌骨清，彷佛如从湖上行。逋仙一去不可见，俛仰徒令诗思生。
杨氏南园
作者：周述
朝代：明
体裁：五言律诗

一径通南麓，幽寻不负期。看山遥对酒，临水坐题诗。深树鸟啼处，长林花发时。平生慕栖遁，只恐世人知。
维阳怀古
作者：周述
朝代：明

广陵河上路，炀帝昔曾过。不见琼花发，犹传《玉树》歌。台荒衰柳在，宫废乱萤多。欲问前朝事，悲风起夕波。
罗氏翠筠楼
作者：周述
朝代：明
体裁：古风

昔人种竹幽谷里，影落溪流似湘水。君今种竹与云齐，一片萧森翠如洗。帘外翛翛景色幽，六月凛凛凉生秋。满庭苍雪无人扫，三径清风从客留。留客弹琴复吹竹，竹叶阴浓过醽醁。倚楼日日对琅玕，得句时时刻苍玉。世人皆爱桃李春，花开一片随红尘。请看岁岁霜雪里，不见群芳惟此君。
舟中偶成·其一
作者：周述
朝代：明
体裁：五言绝句

野旷天无际，舟行日欲斜。满林黄叶落，不省是谁家。
舟中偶成·其二
作者：周述
朝代：明
体裁：五言绝句

天际云山出，沙边鸿雁鸣。乡心秋更切，何处�衣声。
葛仙坛
作者：周述
朝代：明
体裁：七言律诗

白石香岩望欲迷，仙坛下瞰楚山低。灵源雨过花初发，深谷春来鸟自啼。剑气犹疑射牛斗，丹光常见拂虹霓。世人谁复知行径，瑶草青青长欲齐。
赠赵驸马
作者：周述
朝代：明
体裁：七言律诗

三春相见凤凰城，春尽重逢在帝京。到阙独承金殿问，退朝同向玉阶行。清时名誉归平叔，昭代文章重晋卿。况是新知能枉顾，殷勤何异故人情。
踏雪
作者：周述
朝代：明
体裁：七言绝句

一路寒山雪未消，寻芳不惜碎琼瑶。梅花昨夜将春色，开到溪南第几桥。
转蓬
作者：周述
朝代：明
体裁：古风

疾风吹转蓬，去去何所止。一与根本离，飘飘将万里。男儿既堕地，出处每如此。嗟我南北人，驱驰在官使。漂泊长若斯，何由返桑梓。
送刘参政赴江西
作者：周述
朝代：明
体裁：七言律诗

宪府乘骢久擅名，少参今日被恩荣。薇垣拄笏青山近，画署㷊香白昼清。北阙晓趋辞左掖，西江秋去拥前旌。旬宣自是藩维职，应有声华满帝京。
送别
作者：周述
朝代：明
体裁：五言律诗

春满帝王州，英年是胜游。西山残雪在，北阙綵云浮。别思随飞雁，归心系去鸥。题诗一相送，愁上仲宣楼。
送萧司训
作者：周述
朝代：明
体裁：七言律诗

天书晨捧出金銮，分教南州早拜官。千里不堪明日别，一樽聊尽此时欢。官河岁宴冰犹合，客路天寒雪欲残。遥想传经听讲罢，东风应到杏花坛。
采石寒潮送庐陵郭彝
作者：周述
朝代：明
体裁：古风

忆昨扁舟过采石，大江东流去无极。潮头如山天际来，奔涛怒喷声若雷。素练风翻忽飘洒，似挽银河向天泻。当时停棹客心惊，寒彻童裘梦不成。一从来作两京客，潮落潮生几朝夕。只今归去大江东，帆挂寒潮逐晓风。欲作乡书托潮水，浔阳向上恐难通。
题胡氏寿阡
作者：周述
朝代：明
体裁：古风

人生会有期，斯理乃其常。百年能几何，迅若流电光。彭�孰云寿，奄尔之何方。自非金石姿，寿命焉得长。兹山实灵秀，遂此卜幽藏。脩短任大化，奚必较存亡。窀穸为我宅，泉台为我乡。达识有如此，可以齐蒙庄。
题虎
作者：周述
朝代：明
体裁：古风

长松落落盘苍龙，下有猛虎来腥风。双瞳夹镜悬秋月，长啸一声山欲裂。独行耽耽势莫当，百兽辟易安敢尝。郡中贤侯今始遇，昨夜分明渡江去。
题龙·其一
作者：周述
朝代：明
体裁：古风

虬龙灵变不可测，蜿蜒岁久蟠沧溟。碧波怒捲若山立，朱桥似欲凌空行。是谁写此得真趣，白昼高堂起烟雾。慎莫双眸更点睛，只恐乘云天上去。
题龙·其三
作者：周述
朝代：明
体裁：五言律诗

鱼钥通宵彻，金莲达曙红。门开九霄外，辇度五云中。剑佩随仙跸，旌旗拂彩虹。宸游多乐事，此夕万方同。
题龙·其二
作者：周述
朝代：明
体裁：五言律诗

鳌戴三山出，岧峣势入空。移来沧海上，高视碧云中。花屿霞光动，丹崖瑞气通。喜看多洞府，何必访崆峒。
黄孝子诗
作者：周述
朝代：明
体裁：古风

江黄多孝子，至性由天成。兵乱母竟失，幼小方五龄。稍长每追忆，五内为之崩。远寻渡江淮，岂惮万里行。辛勤四十载，奔走迹不宁。一朝汝水傍，相见豁深情。所嗟发巳白，犹喜颜尚赪。亲戚尽欢庆，里闾咸叹惊。咏歌信不虚，孝行乃见旌。遂令旴江上，永世扬芳声。
太平约劝善歌
作者：周遵
朝代：明

太平约约内，相期毋作恶。作恶此心巳差错，差错之时难救药。救药无能徒错愕，错愕何如善最乐。勿盗勿奸勿赌博，卖剑买牛去耕凿。手足胼胝劳亦劳，父母妻子得安饱。子堪教兮务慇，勤田可力兮莫潦草。斗智斗力一时雄，无如随分生涯好。梦魂不惊睡亦宁，刑罚无加逸至老。偷閒且唱太平歌，歌唱太平乐意多。煖炉举酒对残腊，盛夏棋敲树婆娑。自识胸中无障累，曾知世上有风波。此身或遇乡邻斗，正义婉辞相劝和。乡人啧啧贤月旦，官府应扬旌善科。昔言三尺神明是，休道天高听莫何。善念彼苍亦怡鋻，绵绵福萃太平窝。
秋兴四首
作者：周郁
朝代：明

芦滩蓼渚弄生涯，吹面金风遍万家。莲怯晓霜深匿藕，菊盈晚节盛开花。床头有酒添诗柄，梁上无钱剩画叉。霄汉飞鸿应的的，白头坐看白鸥沙。井梧昨夜剪西风，原草分明渐减芃。岁月如流天易老，心情还少貌成翁。一颠柳絮缘诗白，两颊芙蓉倩酒红。效取马周成独酌，宛然身世在新丰。扰扰尘飞马足间，有钱难买此身閒。草蓑独钓严滩水，木屐追寻谢老山。洛社共陪红友醉，薜萝犹胜锦衣还。老怀浪忆惊人句，野坐时拈竹管斑。破却閒愁旧累城，瑶琴一曲膝前横。丹砂已就千年药，蜗角何须万古名。流水高山谁共赏，嘲风弄月独怡情。黄鸡白酒农家乐，醉听波涛泻玉声。
秋兴四首·其一
作者：周郁
朝代：明

芦滩蓼渚弄生涯，吹面金风遍万家。莲怯晓霜深匿藕，菊盈晚节盛开花。床头有酒添诗柄，梁上无钱剩画叉。霄汉飞鸿应的的，白头坐看白鸥沙。
秋兴四首·其三
作者：周郁
朝代：明

扰扰尘飞马足间，有钱难买此身閒。草蓑独钓严滩水，木屐追寻谢老山。洛社共陪红友醉，薜萝犹胜锦衣还。老怀浪忆惊人句，野坐时拈竹管斑。
秋兴四首·其二
作者：周郁
朝代：明

井梧昨夜剪西风，原草分明渐减芃。岁月如流天易老，心情还少貌成翁。一颠柳絮缘诗白，两颊芙蓉倩酒红。效取马周成独酌，宛然身世在新丰。
秋兴四首·其四
作者：周郁
朝代：明

破却閒愁旧累城，瑶琴一曲膝前横。丹砂已就千年药，蜗角何须万古名。流水高山谁共赏，嘲风弄月独怡情。黄鸡白酒农家乐，醉听波涛泻玉声。
九日中山道中忆故园诸子
作者：周金
朝代：明
体裁：七言律诗

揽辔川原秋日晴，岳莲高并海云生。天涯佳节愁中过，尘世归心梦里惊。怀李街头船傍屋，通吴门下水连城。登临忽忆当时事，落帽风流何限情。
午日
作者：周金
朝代：明
体裁：七言律诗

天涯物候催佳节，岳岭云霞绾曙晖。风日渐于晴后好，音书何事别来稀。山斋翠竹仍含粉，江阁红莲未落衣。惆怅吴门五湖上，画船箫鼓踏歌归。
园蔬十咏 其一 波棱
作者：周金
朝代：明
体裁：七言绝句

清斋漫引龙池水，自灌波棱出不迟。却忆故园春雪里，满畦寒玉碧差差。
园蔬十咏 其二 莴苣
作者：周金
朝代：明
体裁：七言绝句

带露和烟傍浅沙，晓风吹茁碧云霞。高门纵有青丝手，不及江南处士家。
少司马蒲汀李公得江南红梅二株置诸双桧堂邀予同赏是日设浴儿佳会于厅事匆遽不获往观想像风致作绝句二十首·其一
作者：周金
朝代：明
体裁：七言绝句

陇头音信春将半，江上风光腊已残。唯有孤山二仙子，酒酣斜倚碧阑干。
少司马蒲汀李公得江南红梅二株置诸双桧堂邀予同赏是日设浴儿佳会于厅事匆遽不获往观想像风致作绝句二十首·其二
作者：周金
朝代：明
体裁：七言绝句

姑射山人冰玉姿，餐霞吸露绾妆迟。东风遣问春消息，点缀轻红四五枝。
居庸关和元陈刚中韵
作者：周金
朝代：明
体裁：古风

乱石悬厓色如铁，西风吹裳裳欲裂。侧身北望泪沾襟，回首萧骚鬓成雪。驽骀伏枥何足道，李广冯唐一时老。山空木落不见人，惟有庭中月轮小。
琴泉诗
作者：周金
朝代：明
体裁：古风

谷口有鸣泉，匣中有素琴。鼓之互相荡，和为太古音。松风生轻涛，流月照前林。美人洞物理，三叹轻华簪。质任谢嚣凡，咏赏发尘襟。高山与流水，所以足吾心。
甲午二月七日再度紫荆关石门
作者：周金
朝代：明
体裁：七言律诗

两峰高并一门通，曲径斜盘紫翠丛。绝巘啼猿栖古树，断云归雁渺层空。荆榛不识春风面，壁垒空邀返照红。岁晏旌旗今又到，漠南飞檄正匆匆。
登玉泉亭
作者：周金
朝代：明
体裁：五言排律

胜日成游览，名山气郁葱。星临箕度北，龙结太行东。万壑争回马，千流竞引虹。云霞连朔漠，台殿倚鸿濛。鸟背岩松落，螭头石窦通。晴光含淑景，黛色照长空。野药低垂蔓，山花半隐红。乍惊栖阆苑，复讶入崆峒。地胜尘嚣迥，心閒物我同。悠然发长啸，遗响落飘风。
盱眙县
作者：周金
朝代：明
体裁：五言律诗

每望盱眙县，常怀物外心。烟霞城市里，鸡犬薜萝深。飞舄云中鸟，鸣泉石上琴。王乔如不远，薄暮欲相寻。
秋日送客归江南
作者：周金
朝代：明
体裁：七言律诗

故乡此日多幽赏，家傍寒塘独掩扉。野寺云閒僧有约，孤村枫落雁初飞。吟边岁月空流水，梦里关河半夕晖。一叶扁舟五湖上，苇花秋色转霏微。
过杨六郎故城
作者：周金
朝代：明
体裁：七言绝句

倒马关头寒日西，孟良臼畔风凄凄。可怜绝壑荒烟里，古戍无人鸟自啼。
题俞国昌画送周伯明侍御擢大理丞奉母还南都
作者：周金
朝代：明
体裁：五言排律

碧树丹霞外，孤亭返照中。江流连瀚海，山势逼崆峒。渡古敧桥断，村荒曲岸通。衔杯秋色薄，卷幔霁烟空。望里星河迥，吟边雨露同。北台馀爽气，南国避高风。竹笋迎船好，江鱼入馔丰。平生甘旨意，况逐板舆东。
题春溪图
作者：周金
朝代：明
体裁：五言绝句

主人坐春溪，更邀溪上客。日暮不知还，幽谈待明月。
崆峒夜宿
作者：周鉴
朝代：明
体裁：古风

瞑树栖鸦野寺昏，牧笛樵歌夜归喧。复闻虎豹号深谷，上界鸣钟深闭门。天空月照笄头树，忽忆轩皇问道处。六龙仙杖久寂寥，元鹤年年自来去。
登天中阁
作者：周鉴
朝代：明
体裁：七言律诗

高阁凭虚万仞巅，四围山色净娟娟。白云时自封中出，玉镜遥从象外悬。晓日氤氲张彩幕，秋风萧瑟韵冰弦。飘飘为问吹笙侣，月下归来不记年。
香山寺
作者：周鉴
朝代：明
体裁：五言律诗

崆峒最高处，独有香炉峰。古树撑云外，诸天落镜中。流霞俯阆苑，杲日升东蒙。忽尔双眸豁，因之万虑空。
送人
作者：周铉
朝代：明

越河腊尽雪澌流，千里离心醉未收。今夜山城闻笛恨，断肠那似古梁州。
吴门夜泊
作者：周锡
朝代：明
体裁：七言律诗

谷口扬帆风正急，野亭云木雨霏霏。晚来城郭维舟稳，老去湖山见面稀。十里烟光开叠嶂，两崖楼阁带斜晖。夜深欲傍寒山寺，依旧钟声落翠微。
海丰道中
作者：周锡
朝代：明
体裁：五言律诗

长夏苦于役，炎风吹鼓鼙。山深榕子落，雨急鹧鸪啼。野渡从流下，斜阳在竹西。极知行路险，愁杀岭云低。
茅屋
作者：周锡
朝代：明
体裁：五言律诗

茅屋自成趣，况于离乱中。敲冰两孺子，曝背一衰翁。客至村醪薄，樵归树叶空。三江十万户，安乐几人同。
老君殿
作者：周霞宾
朝代：明
体裁：五言律诗

台殿苍山顶，松萝黯不分。井开无积雪，竹挺半穿云。鹤驾它年驻，鸾笙彻夜闻。仙凡非异境，莫使日离群。
齐女墓
作者：周霞宾
朝代：明
体裁：五言律诗

帷茀三千里，辞亲远结婚。浪传招楚些，难返望齐魂。兰麝山头土，蒿莱北郭门。生涯归一瞬，标榜至今存。
病中别禹锡于藤溪
作者：周青霞
朝代：明

寒林落日倚枯藤，泪洒清溪红欲冰。此际与君为别去，好寻松柏到西陵。
咏梅
作者：周顺昌
朝代：明

春半梅将尽，中庭尚一枝。不娇偏爱瘦，无艳故多姿。笛韵从风乱，香魂入梦思。玉人何处是，惆怅月明时。
寄内
作者：周顺昌
朝代：明

南度经秋岁已淹，一番积闷醉逾添。风辞别叶频惊枕，月引愁心忽入帘。脾疾每惊新齿发，空囊无愧旧齑盐。纷纷轻薄徒为尔，曾念当年素与缣。
寄怀乾岳年兄
作者：周顺昌
朝代：明

一到都门岁几更，天南天北不胜情。秦关戎马闻时急，闽海风涛见欲惊。意气独留三尺剑，梦魂尝到百楼城。浮云显晦非吾事，何日重申松柏盟。相思盈抱向谁开，回首衡阳雁不来。三十功名淹海国，百年心事吊荒台。壮怀自觉愁中尽，薄鬓偏从病里催。世路行藏须努力，月明北望转徘徊。
寄怀乾岳年兄·其一
作者：周顺昌
朝代：明

一到都门岁几更，天南天北不胜情。秦关戎马闻时急，闽海风涛见欲惊。意气独留三尺剑，梦魂尝到百楼城。浮云显晦非吾事，何日重申松柏盟。
寄怀乾岳年兄·其二
作者：周顺昌
朝代：明

相思盈抱向谁开，回首衡阳雁不来。三十功名淹海国，百年心事吊荒台。壮怀自觉愁中尽，薄鬓偏从病里催。世路行藏须努力，月明北望转徘徊。
序：丙寅三月十五日余被逮越宿朱德升朱完天邹虚王殷汝劼同卧县署相对谈笑虚王汝劼各出素扇索书遂录壬戌南还留别文起孟长之作嗟乎在今日又增一罪案矣
作者：周顺昌
朝代：明

客途无复附书频，此夕衔杯怆别辰。明月一天遥寄影，雄文千古尔疑神。交情廓落惭时辈，吾道行藏信昔人。榻上方书匣里剑，中宵应不叹无邻。抗手悲歌出帝都，几行愤泪洒征途。中朝豺虎方盈阙，东土烽烟又逼吴。报国独留知己在，酬恩忍使至尊孤。云霄事业看雄剑，吊古惟应问烈夫。
序：丙寅三月十五日余被逮越宿朱德升朱完天邹虚王殷汝劼同卧县署相对谈笑虚王汝劼各出素扇索书遂录壬戌南还留别文起孟长之作嗟乎在今日又增一罪案矣·其一
作者：周顺昌
朝代：明

客途无复附书频，此夕衔杯怆别辰。明月一天遥寄影，雄文千古尔疑神。交情廓落惭时辈，吾道行藏信昔人。榻上方书匣里剑，中宵应不叹无邻。
序：丙寅三月十五日余被逮越宿朱德升朱完天邹虚王殷汝劼同卧县署相对谈笑虚王汝劼各出素扇索书遂录壬戌南还留别文起孟长之作嗟乎在今日又增一罪案矣·其二
作者：周顺昌
朝代：明

抗手悲歌出帝都，几行愤泪洒征途。中朝豺虎方盈阙，东土烽烟又逼吴。报国独留知己在，酬恩忍使至尊孤。云霄事业看雄剑，吊古惟应问烈夫。
愁
作者：周顺昌
朝代：明

独坐雁声急，风高秋气空。家书千里外，旧事一尊中。北地兵戈满，南园草木丛。朝来看壮发，强半欲成翁。
甲寅冬夜梦社中兄弟
作者：周顺昌
朝代：明

分飞尔我忽三年，一度相思一黯然。猿多雁少书难寄，冻雪寒云情益牵。有时思绝落日边，有时望断层峦巅。关河渺邈不可见，惟见树草萧萧水潺湲。树草尚有凋，水流尚有竭。止此故人心，无时可消歇。愁看闽山荔子丹，遥思吴地梅花发。床头有酒且酌之，酒醉横眠抱孤月。月影将残，灯花欲落。神越千山，魂飞万壑。弟兄相对俨如昨，意气风流还自若。尔起舞，我高歌，恍惊双鬓半婆娑，共叹风波可奈何。谁谓天长与地阔，千古离愁一宵豁。北阙南山皆梦中，于此可以齐穷达。乃知黄金结交不足论，管鲍相期只方寸。白首常如此夜亲，何须拟赋江淹恨。
秋斋偶成寄华子仲通
作者：周顺昌
朝代：明

清萧竹叶含秋露，静寂苔花吐晓烟。孤鹤一声天外落，道人何处问安禅。
赠浒墅关尹
作者：周顺昌
朝代：明

天寒日暮欲何之，闻道轻装已驾时。且喜雄心仍自在，莫嗟分手未为期。凤川波浪愁行色，马岭风烟绝梦思。此去长安霜雪苦，嘱君珍重岁寒姿。
赴闽路占
作者：周顺昌
朝代：明

半载联镳驻帝京，都门一别又分行。海波遥挹南天转，闽树高连西塞横。旅店夜灯孤照影，驿梅寒雨暗流声。八闽三晋皆王土，共咏甘棠万古情。
为魏公美题红梅
作者：周鼎
朝代：明
体裁：七言绝句

东风啼断翠禽声，却引霓旌下赤城。自说有丹能换骨，玉颜不及向来清。
书张将军屋壁
作者：周鼎
朝代：明
体裁：七言绝句

城中车马自纷纷，树长阶前翠拂云。手注阴符销白日，太平閒却旧将军。
五马图为汤汝明作
作者：周鼎
朝代：明
体裁：古风

丹青五马出神化，谁其画者韩曹亚。前行一匹照夜白，轻素随烟淡无迹。戏与其群怒相啮，似耻寻常马同列。玉骢势欲凌其前，青丝苦被他人牵。骄騧亦怪奚奴怯，勒住玉蹄空蹀躞。壮气都从尔奚老，只爱骅骝缓行好。岂识春风解相恼，棱嶒瘦骨高如山。最后不来神自閒，嗟尔老奚愁满颜。世间多少骁腾者，不得风雷一相假。王良造父今岂无，呜呼五马春风图。
偶成
作者：周鼎
朝代：明

玉河桥下水如车，杨柳当门是我家。飞过红尘三四点，有人骑马向东华。
冬夜
作者：周鼎
朝代：明
体裁：五言绝句

宝篆沈烟白，银屏燄烛红。不知窗外雪，撩乱拨春虫。
劝农
作者：周鼎
朝代：明
体裁：古风

二月二日天作雨，县官府官齐出城。白头父老花间迎，亦有牧儿先马行。牛亦不避马不惊，馌者自馌耕者耕。东村西村鼓笛声，愿得守令枉柴荆。田家年来解留客，新妇炊粳姑磨麦。
听雪篷
作者：周鼎
朝代：明
体裁：古风

拥衾何处最宜听，篷底无眠酒半醒。急似绿荷酣夜雨，轻如画浆拨春冰。寒潮暗度风生港，淡月斜明水满汀。却忆灞桥驴背客，帽檐时作洒窗声。
夕阳
作者：周鼎
朝代：明

白头人爱夕阳红，短葛凉生绿树风。别浦帆归天远近，乳鸦巢满屋西东。比邻酒熟闲招饮，故旧书来喜拆封。珍重曲阑干外月，又分清影照衰容。
寄陈叔庄二首
作者：周鼎
朝代：明

郭外何须二顷田，江湖春水绿如烟。扁舟荡漾不归去，日暮蘋花风满川。许时无暇出城来，漫尽溪桥是绿苔。寄语山中旧猿鹤，紫薇花欲为谁开。
寄陈叔庄二首·其一
作者：周鼎
朝代：明
体裁：七言绝句

郭外何须二顷田，江湖春水绿如烟。扁舟荡漾不归去，日暮蘋花风满川。
寄陈叔庄二首·其二
作者：周鼎
朝代：明

许时无暇出城来，漫尽溪桥是绿苔。寄语山中旧猿鹤，紫薇花欲为谁开。
幽澜泉
作者：周鼎
朝代：明
体裁：五言律诗

爱此栖禅地，佳哉有此泉。但闻遗自古，不识是何年。未濯尘心净，安知此味玄。寺门新揭匾，薇省笔如椽。
怀石湖陈叔庄
作者：周鼎
朝代：明
体裁：七言律诗

紫薇村里忆曾过，天镜阁前闻棹歌。别后忽惊秋老矣，醒来那道客愁何。一窗风雨交游少，千里江湖梦寐多。留得青青双鬓在，少年心事未消磨。
春莫
作者：周鼎
朝代：明
体裁：七言绝句

澹澹东风又落晖，留春不驻送春归。无人更向长亭饮，唯有杨花在客衣。
月夜湖上
作者：周鼎
朝代：明

移舟烟水上，吹笛藕花前。衣薄露如雨，杯空月在天。
杂兴
作者：周鼎
朝代：明

梦里题诗喜欲狂，觉时寻索已浑忘。藏蕉野鹿春无迹，剪雨银灯夜未央。不信红尘深没马，可堪黄妳乱堆床。醒醒醉醉休相笑，傀儡从教看末场。
杂兴三首
作者：周鼎
朝代：明

大字书便老眼，小弦声恼闲情。养得人来疏懒，枉教天与聪明。谩道龙蛇起陆，笑看鸡犬能仙。多少江湖奇事，等闲风雨惊眠。月出山疑欲雪，夜凉天易成秋。老去还能觅句，兴来何必登楼。
杂兴三首·其一
作者：周鼎
朝代：明

大字书便老眼，小弦声恼闲情。养得人来疏懒，枉教天与聪明。
杂兴三首·其三
作者：周鼎
朝代：明

月出山疑欲雪，夜凉天易成秋。老去还能觅句，兴来何必登楼。
杂兴三首·其二
作者：周鼎
朝代：明

谩道龙蛇起陆，笑看鸡犬能仙。多少江湖奇事，等闲风雨惊眠。
柳溪怀古
作者：周鼎
朝代：明
体裁：七言律诗

不见当年种柳人，数株犹自绕河滨。长条只解年年绿，飞絮都成衮衮春。张绪别来情易老，陶潜归去迹空陈。客边无限登临兴，问讯莺声几度新。
桐村小隐
作者：周鼎
朝代：明
体裁：七言律诗

书中那得黄金屋，命里惟堪白板扉。竹几藤床安岁晚，牙签玉轴晃朝辉。秋风锦里芙蓉老，春水银塘杜若肥。看取碧梧枝上凤，引雏来伴作双飞。
梅花庵
作者：周鼎
朝代：明
体裁：五言律诗

梅花庵戏墨，零落满人间。纸爱光逾润，云空鹤未还。野园荒冢在，文碣古苔斑。结伴寻幽去，聊乘半日閒。
江泾村
作者：周鼎
朝代：明
体裁：五言律诗

江泾好村巷，稠屋似廛居。词赋工无益，耕渔乐有馀。土祠春社后，野寺暝钟初。我欲频来往，扁舟当笋舆。
江行
作者：周鼎
朝代：明
体裁：五言律诗

万里云涛上，孤帆一羽轻。霜清天宇阔，沙白海潮平。山寺欲浮动，邻舟偶合并。琼花尚无恙，回首广陵城。
淮南道中
作者：周鼎
朝代：明

苇屋萧萧暗市尘，纵多花柳不成春。车声自绕东风展，不管天涯有远人。
渔村
作者：周鼎
朝代：明
体裁：七言绝句

湖上炊烟一缕轻，隔林闻得纺车声。渔村风景偏宜晚，几幅斜阳透网明。
甲午新岁九日腊尽
作者：周鼎
朝代：明

荼垒明朝满市新，一杯灯下旧吟身。流年细检颁来历，往事都成扫去尘。薄有田庐聊卒岁，可无沟壑尚迟春。殷勤照取田蚕看，同是鸡豚社里人。
苹川十咏 其一 西塘晓市
作者：周鼎
朝代：明
体裁：五言律诗

旭日满晴川，翩翩贾客船。千金呈百货，跬步塞齐肩。布褐解市语，童乌识伪钱。参差鱼网集，华屋竞烹鲜。
苹川十咏 其七 斜溇来帆
作者：周鼎
朝代：明
体裁：五言律诗

云际见苏台，轻帆日往回。连樯森屋角，栖鸟乱林隈。自借春风便，非关暮雨催。翩翩收未尽，斜拂溇西来。
苹川十咏 其三 南洪夜泛
作者：周鼎
朝代：明
体裁：五言律诗

洪结两相衔，平分一水南。烟波千顷雪，风景百花潭。月色秋偏好，棹歌春正酣。东皋有新第，稠木露毵毵。
苹川十咏 其九 福源精舍
作者：周鼎
朝代：明
体裁：五言律诗

钟鼓暮云长，梅台晓日凉。种桃人自寿，蒸术火犹香。好雨催龙檄，凉风振羽裳。野人瞻咫尺，如近衮衣傍。
苹川十咏 其二 北翠春耕
作者：周鼎
朝代：明
体裁：五言律诗

曾记十年前，谁耕北翠田。土风新改观，农事旧争先。放犊归残照，闻鸠隔晓烟。市桥连野渡，东陌更西阡。
苹川十咏 其五 渔家栅口
作者：周鼎
朝代：明
体裁：五言律诗

邻屋枕溪沙，都成网罟家。长因修古栅，争欲置新槎。细雨春流直，寒汀夕照斜。芳津人尽识，红蓼似桃花。
苹川十咏 其八 环秀断虹
作者：周鼎
朝代：明
体裁：五言律诗

三券好舆梁，雄哉壮两乡。夕阳横秀水，晓市径斜塘。马识归程误，虹馀断影长。仙人新架木，聊免涉褰裳。
苹川十咏 其六 雁塔湾头
作者：周鼎
朝代：明
体裁：五言律诗

古塔倚晴湾，行人指点间。雁来秋水阔，僧去白云閒。望远孤峰碧，凭高落照殷。几回看不尽，江上钓歌还。
苹川十咏 其十 桐村书屋
作者：周鼎
朝代：明
体裁：五言律诗

得此水云乡，幽栖有草堂。每迎官舫至，多买异书藏。社饮宜邻俗，春园杂野芳。篝灯残雪夜，窗月弄昏黄。
苹川十咏 其四 东根古坝
作者：周鼎
朝代：明
体裁：五言律诗

两两坝相当，先为水患防。潜消春涨恶，长忆喻公良。斗口轻舟入，圩心矮屋藏。相望不三里，出市即斜塘。
茜墩
作者：周鼎
朝代：明
体裁：七言绝句

茜坡庵在吾乡里，八十年来始一登。得见前朝好公㨿，古碑閒拂翠苔层。
过和靖先生墓
作者：周鼎
朝代：明
体裁：七言律诗

灵光千古故岿然，几树梅花尔独贤。小结巢居犹昨日，归来笼鹤竟何年。澹烟流水斜阳外，芳草新亭古墓前。欲去徘徊林月上，里湖还有唱歌船。
追忆施廷伟
作者：周鼎
朝代：明
体裁：七言律诗

时庵太守真廉静，故里归来只杜门。野客自怜交白首，市人那识是朱幡。匆匆时序閒情改，澹澹文章古意存。几夜璇杓瞻咫尺，又看磨蝎指初昏。
闽中晓发
作者：周鼎
朝代：明

戈有重英剑有房，马蹄南入荔枝乡。无端画角声中月，偏照征人鬓上霜。
闽无红
作者：周鼎
朝代：明
体裁：古风

闽儿手拔闽山舞，醉著巫衫代神语。绛绡三尺首髼然，千里腥风啸红虎。但欲屠人饱红腹，不管飞花碎红雨。一红唱而百红和，南剑津头血漂杵。神兵十万自天来，扼红之喉剪红羽。暮枭红党徇军门，晨缚红魁献明主。尚书气与秋天杳，不忍歼红红可抚。红争悔祸指闽天，巫亦今为帐前虏。毁红旗，卧红鼓，红帓纷纷弃如土。翠笠冲烟下南亩，我作铭诗勖尔红，愿闽无红千万古。呜呼愿闽无红千万古，老去残红双鬓苍，休说干戈向儿女，只说尚书尔慈父。
题春晓苕溪图
作者：周鼎
朝代：明
体裁：古风

海岳庵前真凤雏，写此春晓苕溪图。笔精墨妙澹无迹，但见一幅云模糊。千舒万卷纸欲毛，人家彷佛临江皋。市远不知更几点，村深自觉鸡三号。苕花流尽馀不月，何处烟中棹歌发。初疑咫尺天苍凉，又道微茫水空阔。凤凰山下钱王孙，载书汎宅来吴门。题诗看画足宾客，长篇短章星斗繁。百年耆旧竟沦落，此图去作他人物。宝剑谁将土花蚀，光射牛女寒不没。飞堕王郎杏花圃，开户得之喜欲舞。卷中半是三吴人，诗画一时皆入神。却笑桐村老迂牧，葡萄后尘追绝躅。吁嗟王郎且珍袭，不拜犹当下长揖。米家石丈诚难遇，牧也徒狂惜无补。五色王葩雨吾雨，欲起元晖与之语。
题王孤云画蜻蜓诗
作者：周鼎
朝代：明
体裁：七言绝句

蜻蜓偷眼藕花风，满地边尘遮汉宫。怨入孤臣诗画里，百年遗墨洒啼红。
题黄定之山亭短歌
作者：周鼎
朝代：明
体裁：古风

我有故人别来久，武林驿前曾与逢。君将买棹过江去，我愧误落尘埃中。今年复见苏台下，十日高谈足清暇。酒间传令信于兵，灯下题诗好如画。我家疑舫亭，湖上双鸳鸯。青青飞不去，濯足歌沧浪。都亭桥头溪水香，吴王旧时馆娃坊。扁舟来向君家泊，坐见青山洒晴瀑。涓涓流向槛前来，洗我客愁三万斛。看山多在砚池头，何待篮舆郭外求。只恐白云浮欲动，野亭谁与共清秋。
赠吕叟
作者：周齐曾
朝代：明
体裁：五言律诗

自得林中趣，萧然水石间。过桥重听瀑，入寺乃寻山。虽与群动接，不殊独坐閒。年来勤穑事，晴雨颇相关。
玉楼春·夜坐
作者：呼举
朝代：明

一灯半灭愁无数，河畔清蟾凉印户。闲庭细草乱蛩鸣，似共离人分泣露。玉楼遥隔湘江浦，黯黯离魂寻得去。秋钟夜半远随风，短梦惊回忘去路。
与生饮醉后泣下口占
作者：呼文如
朝代：明

悲歌当哭有余悲，今夕同君醉始知。
却倚胡床禁不得，一时双泪堕金卮。
与生饮醉后泣下口占
作者：呼文如
朝代：明

悲歌当哭有馀悲，今夕同君醉始知。却倚胡床禁不得，一时双泪堕金卮。
以诗订丘生前约
作者：呼文如
朝代：明

流水郎车马，垂杨妾鬓丝。春江他自好，一一入相思。时时可问花，处处堪沽酒。风波君不知，愁杀楼中妇。
以诗订丘生前约·其一
作者：呼文如
朝代：明

流水郎车马，垂杨妾鬓丝。春江他自好，一一入相思。
以诗订丘生前约·其二
作者：呼文如
朝代：明

时时可问花，处处堪沽酒。风波君不知，愁杀楼中妇。
别后
作者：呼文如
朝代：明

别后江头夜雨凉，可怜憔悴谢红妆。腹中不有郎行路，那得车轮日转肠。
别后舟中风雨却寄
作者：呼文如
朝代：明

不堪风雨夕，憔悴在孤舟。泪与波声湿，灯萦暝色秋。梦犹疑赤壁，目已断黄州。此际君知否，湘妃自可求。
刺血寄生诗
作者：呼文如
朝代：明

长门当日叹浮沈，一赋翻令帝宠深。岂是黄金能买客，相如曾见白头吟。
寄丘生东粤
作者：呼文如
朝代：明

郎马无凭似蟢蛛，也有游丝在路途。侬心好似春蚕茧，镇日牵丝不出庐。
得生诗寄怨
作者：呼文如
朝代：明

人间自是语便便，不是春风不肯怜。为寄一声何满子，相思今日尽君前。
生如京师不能从奉寄
作者：呼文如
朝代：明

寄来尺素有谁知，双泪龙钟重妾思。千载高山流水调，祇应生死尽交期。
至武昌寄生
作者：呼文如
朝代：明

孤舟别后两相望，霜露凄凄落叶黄。黄鹄矶头天万里，知君何日渡潇湘？
追丘生于临皋道中
作者：呼文如
朝代：明

武昌东下水茫茫，一日扁舟远自将。莫怪人疑桃叶渡，从来难得有心郎。
送生后还李楼
作者：呼文如
朝代：明

莫问天台落日愁，桃花片片水悠悠。寒窗一闭秦箫月，惹得人呼燕子楼。
闻邱生罢官有寄
作者：呼文如
朝代：明

有官亦何喜，罢官亦何悲。一官生罢去，是妾嫁君时。
题亭中安石榴
作者：呼文如
朝代：明

安石根孤托谢庭，合欢枝上日青青。悬知雨露深如许，结子来朝是小星。
题亭中安石榴呈生
作者：呼文如
朝代：明

安石孤根托谢庭，合欢枝上日青青。
悬知雨露深如许，结子明朝似小星。
黄林野送丘生北上
作者：呼文如
朝代：明

雪中送君君莫辞，长风吹妾妾自知。一从刻臂盟公子，肯惜寒云上鬓丝。送君北上黄林隅，路旁争问谁家姝？胡姬自言今罗敷，千骑中央夫婿殊。
黄林野送丘生北上（二首）
作者：呼文如
朝代：明

送君北上黄林隅，路旁争问谁家姝？胡姬自言今罗敷，千骑中央夫婿殊。
黄林野送丘生北上（二首）
作者：呼文如
朝代：明

雪中送君君莫辞，长风吹妾妾自知。一从刻臂盟公子，肯惜寒云上鬓丝。
七月七日敬亭宴集
作者：唐一灏
朝代：明
体裁：七言律诗

暑气初消秋正清，忻陪法从眺江城。星槎此夕通银汉，鹤驾当筵彻玉笙。忘分顿教宽磬折，豫游何异乐升平。双旌五马芳徽在，千载重光一范名。
山花子·初夏
作者：唐世瀚
朝代：明

寂寂闲庭雨乍晴，绿阴如幄午风轻。几转柳塘迷断岸，野桥平。满架蔷薇花欲谢，趁风燕子掠浮萍。慵卧小窗惊唤醒，被流莺。
百步云梯
作者：唐世靖
朝代：明

一线天高不可升，穿云深处有梯登。猿惊难上回山木，鸟骇迟飞落野藤。行客携筇常起伏，山僧着屐每凌兢。后阶先幸奇松护，独立能遮最上层。
登金山
作者：唐之屏
朝代：明
体裁：七言律诗

一柱东南表地灵，芙容万古插清泠。江淮潮色无边白，楚蜀山光不断青。鲸吸风雷波自撼，龙过楼殿雨犹腥。枕流无限沧洲意，极目何妨我独醒。
一斋铭有序
作者：唐之淳
朝代：明

天地之道，博厚高明。惟其不二，物乃化生。人生两间，贵乎克一。一则无欲，静虚动直。在昔伊尹，相于商汤。咸有一德，训其嗣王。姬文法汤，纯亦不已。参登孔门，一贯而唯。下学希圣，致礼治躬。勿二勿三，勿西勿东。及其至也，一于恭敬。恭则体信，敬则达顺。信体顺达，礼明乐崇。谁其尸之，位育之功。有美公子，一名斋室。我刻斯铭，敢告无斁。
七夕
作者：唐之淳
朝代：明

江南游子辽东客，元夕辞家今七夕。塞中烽火几回看，园里嘉蔬三度折。今夜月色天下同，牵牛织女精灵通。乌鹊桥成夜光湿，黄姑渚落秋机空。再拜持觞问牛女，乞取河流化甘雨。净洗天兵归内府，万岁千秋奉明主。
三月三日
作者：唐之淳
朝代：明

自别乡关已月馀，可堪禊日尚南徐。我家正在兰亭下，曾有流觞念我无。
三月十五日夜对月
作者：唐之淳
朝代：明

春来海月圆三度，一月一圆看一处。吴城雨落灯花稀，滁水风高花满树。那知今夜客东昌，蓬窗坐纳星斗光。月似两人还对影，人看三月转思乡。乡路四千云汉外，后夜月圆何处在。安得月圆长不亏，我身在家无别离。
三河县送三公子回通州读书
作者：唐之淳
朝代：明

书生且逐三军去，公子还归八鲁庄。灯火夜窗联句坐，惟应说著到渔阳。
东昌府
作者：唐之淳
朝代：明

夜深抵聊城，城寒鼓声四。缺月翳复出，人影霜在地。系船驿亭树，门闭久无吏。邀呼其县官，如见灯火至。披衣待明星，忽遇南来使。手中尺素书，上有平安字。慇勤老母念，恳款故人意。缄封秋气始，展对岁欲季。回思万里别，喜极继以泪。聊为数刻留，拂晓怅分袂。
东昌得家书
作者：唐之淳
朝代：明

七月家书远使将，那知今夜泊东昌。朝来曾与家人说，蜡烛开花鹊噪樯。
严子陵墓
作者：唐之淳
朝代：明

昊天厌新乱，炎刘嘘复然。天子吾故人，不事胡其贤。维此一抔土，体魄之所存。清风激岩谷，劲气出萧兰。中有高空云，日夕相与旋。化为千尺虬，下饮清冷渊。为霖既靡试，翻身入长烟。犹疑动星辰，亟去不敢邅。我见重再拜，毛发凛冲冠。缅怀东京日，惕然思执鞭。
中秋夜燕集
作者：唐之淳
朝代：明

白云破秋色，飞虫起商声。渔阳明月夜，钟鼓閟寒城。城寒逼塞门，枥马萧萧鸣。及兹展良会，座客欣合并。飞觞接软语，鹤发间华缨。明河西南泻，列宿正纵横。虽非帝乡见，稍慰羁旅情。木落长白山，霜飘大宁营。上公未旋旆，我辈当遐征。且尽今夕乐，戎车有严程。
中秋有怀
作者：唐之淳
朝代：明

去年夜醉渔阳月，身逐边鸿寄天末。幕中文采六七翁，歌舞喧呼至明发。今年独客钟山阳，有家不归仍异乡。午时雨落晚未息，桂树无影星收芒。寒砧楚曲秋声早，南北东西故人少。明年又复在何乡，且吸清尊慰怀抱。
临清闸
作者：唐之淳
朝代：明

长舟走浮梁，双桨如鸟羽。今日复何日，欣然慰羁旅。所忻遇我公，使节还天府。文章为冠佩，仁义作干橹。铿锵烛下咏，脱略酒边舞。顾惭蜀严幕，宾客非杜甫。寒生临清关，白日欲亭午。淹留当异途，踌躇起凄楚。
为留人陈子新赋松隐
作者：唐之淳
朝代：明

昔隐谷城山，结巢松树间。巢深云气密，常有好容颜。一从离隐所，云袂飘飘举。手中五粒花，服食生毛羽。五年在淮南，十年在燕城。安知赤松子，即是安期生。朝县白玉壶，夜鍊芙蓉鼎。春风熟杏田，秋雨鸣丹井。井香田有岁，人寿已长年。山中猿鹤怨，迟尔亦未延。
九日分韵得壶字
作者：唐之淳
朝代：明

偶逢佳节寄京都，家远亲朋一字无。睡起晚云生枕席，雨馀秋水足江湖。石城木落砧声早，天堑风高雁影孤。北望蒋陵才咫尺，不曾与客共携壶。
九日得乡字
作者：唐之淳
朝代：明

蓟门秋月犹在眼，燕台九日仍举觞。病翁同舍喜无恙，公子出关情可忘。镜中头发忽欲白，阶前菊花空自黄。试开怀抱取一醉，莫为音书牵两乡。
九月六日催菊赋得何字
作者：唐之淳
朝代：明

江雨茫茫涨白波，东篱秋色竟如何。十分犹较三分少，九日争先二日多。西子睡浓方敛笑，太真娇重不成酡。花神好雨匆匆发，莫负公家金叵罗。
九月十一日天禧寺访卢月桐观画壁回口占二绝句以寄
作者：唐之淳
朝代：明

秋路沙晴不起风，长干寺里访卢鸿。瓦棺已失维摩样，画壁他年看月桐。月桐不似虎头痴，颇学王维爱作诗。烦君满壁沧洲画，画我萍居听雨诗。
九月十一日天禧寺访卢月桐观画壁回口占二绝句以寄·其一
作者：唐之淳
朝代：明

秋路沙晴不起风，长干寺里访卢鸿。瓦棺已失维摩样，画壁他年看月桐。
九月十一日天禧寺访卢月桐观画壁回口占二绝句以寄·其二
作者：唐之淳
朝代：明

月桐不似虎头痴，颇学王维爱作诗。烦君满壁沧洲画，画我萍居听雨诗。
买酒不得
作者：唐之淳
朝代：明

村头小店不多酤，过午寻来即道无。万斛诗愁浇不得，未缘今日是三闾。
二月十五日抵宿迁
作者：唐之淳
朝代：明

长河得天风，挂席夜参半。篙师喜利涉，卧客生惊叹。空明溯流光，滉漾入云汉。心同双掳争，思逐群波乱。春热减衣衾，川鸣起鹅雁。已从桃源辞，方谋宿迁饭。
二月望日
作者：唐之淳
朝代：明

蝶冲花雨燕争泥，昼夜相停漏刻齐。心在故乡身在客，不寒不暖过淮西。
云门寺
作者：唐之淳
朝代：明
体裁：古风

昔在晋义熙，兹山有卿云。问之何人居，丞相中书君。云门诏所锡，塔庙日以蕃。珠宫映璇题，缥缈飞鸿骞。长廊夹修竹，仰不见埃氛。天乐六时作，异香十里闻。一缘兵马兴，烽火若云屯。向来五色物，化作烈焰焚。萧条绀园夕，零落碧草根。山僧或哀号，识者兴叹言。峨峨此名山，上与星辰连。宫墙被其臆，丹青涴其颜。人事几摧灭，苍翠终古存。山川有至性，外物奚足论。
五月朔日雨中有怀灵谷禅师
作者：唐之淳
朝代：明

涔涔西塘雨，曀曀北山云。云从望边起，雨向睡中闻。徂雨迷故辙，归禽失前群。异乡多知友，缱绻独论文。
五月望夜六王川对月
作者：唐之淳
朝代：明

家常见月望天涯，及到天涯却望家。夜半觉来行帐冷，流萤飞过石莲花。
从军北征
作者：唐之淳
朝代：明

曾向东窗事六韬，拟将弓马属群豪。探兵已踏葱河雪，刮寇当挥大食刀。
从军行
作者：唐之淳
朝代：明

都护书传羽箭中，班生掷笔酒泉东。月支头骨天骄臂，看取归来第一功。铁面将军立战勋，青袍儒士学从军。拟歌吉甫兴周颂，不数相如谕蜀文。
从军行·其一
作者：唐之淳
朝代：明

都护书传羽箭中，班生掷笔酒泉东。月支头骨天骄臂，看取归来第一功。
从军行·其二
作者：唐之淳
朝代：明

铁面将军立战勋，青袍儒士学从军。拟歌吉甫兴周颂，不数相如谕蜀文。
会庆堂
作者：唐之淳
朝代：明

飘飘山上云，乃在谷中藏。风吹万里去，何当还旧乡。阿翁昔居乡，黑发坐高堂。手栽堂前树，日夕望阴凉。不意偶飘逐，云路浩茫茫。阿翁今来归，树已如人长。闾里相庆贺，出入有辉光。东畎种菽粟，西畎种稻粱。南畎种菅麻，北畎种柔桑。收稻持作饭，采桑持作裳。上以输井税，下以奉蒸尝。阿翁有两儿，两儿复有郎。蛰蛰宅中居，婉婉有义方。阿翁升堂坐，子孙列两傍。阿翁出门去，板舆相扶将。日入始言归，侍婢献羹汤。人生贵庆乐，此乐殊未央。传与翁后人，守之慎勿忘。
使风
作者：唐之淳
朝代：明

潮势风生两岸平，船船催著挂帆行。便须饱饭看书坐，坐近船头听水声。
候国公旌旆未至得春字
作者：唐之淳
朝代：明

辽海无波气色新，路人久已望车尘。晓听乌鹊心先喜，夜卜灯花梦转频。已见单于来款塞，亦知天子绝和亲。几时旌节归台阁，共祝皇基亿万春。
偶题
作者：唐之淳
朝代：明

世上岂无飧玉法，垆中亦有化金方。不如去学刘玄石，一饮三年入醉乡。
元夕东池上作
作者：唐之淳
朝代：明

未老只伤离，春霜著鬓丝。才过拜年日，又属放灯时。头重生憎酒，心闲熟品诗。此身萍叶似，漂泊偶东池。
元夕次孟熙韵
作者：唐之淳
朝代：明

今夜越王台，莲花匝地开。星河低蜡炬，歌管散银杯。水向铜龙滴，香从粉妓来。遥怜多病客，江馆咏寒梅。
入关
作者：唐之淳
朝代：明

六王川上风如猎，九公岭头天似秋。欲知地气分南北，减却衣裳入蓟州。
八月二十四日遇国公入奏得星字
作者：唐之淳
朝代：明

仙槎八月赴沧溟，永夜三台动使星。身上赐衣金虎面，马头飞箭黑雕翎。威光已接恩光近，秋气还连剑气腥。谁道驿亭閒白昼，却瞻斧钺上青冥。
八月二日渔阳驿观降王入朝得青字
作者：唐之淳
朝代：明

此地降王款圣明，千麾万马自龙庭。百年王会开图画，一代衣冠见典刑。兵气晴连辽水白，路尘秋染蓟峰青。伫看大史褒皇化，不但燕然为勒铭。
六月二十二日雨
作者：唐之淳
朝代：明

永夜风翻海，终朝雨蔽天。乍醒犹有梦，多冷却思绵。白浸千秋雪，青沉万灶烟。惟应洗兵马，喜气溢山川。茶熟诗成后，香烧睡起初。几回闻塞雨，何处得家书。云拥门前岫，泉添井畔渠。渐看生意满，早晚食园蔬。
六月二十二日雨·其一
作者：唐之淳
朝代：明

永夜风翻海，终朝雨蔽天。乍醒犹有梦，多冷却思绵。白浸千秋雪，青沉万灶烟。惟应洗兵马，喜气溢山川。
六月二十二日雨·其二
作者：唐之淳
朝代：明

茶熟诗成后，香烧睡起初。几回闻塞雨，何处得家书。云拥门前岫，泉添井畔渠。渐看生意满，早晚食园蔬。
六月十日夜宿江上韩桥店
作者：唐之淳
朝代：明

晨舻畏炎曦，夕枕爱轻爽。星摇大江动，月送惊潮响。微钟答野吹，短梦兴遐想。雨止流萤来，荧荧度疏幌。
六月望寓宁轩对月
作者：唐之淳
朝代：明

好在涂山月，如何看不归。枕添连夜梦，人著向秋衣。刁斗声偏急，星河影自微。王师千里外，绦水欲尘飞。
写情
作者：唐之淳
朝代：明

济上风烟汶上田，计程几日到燕然。午来一觉江南梦，只在青山绿水前。
军屋燕
作者：唐之淳
朝代：明

军屋初成燕来止，口衔泥沙结新垒。忆昨三军未定居，燕燕依栖冢上乌。军今有城兼有屋，燕亦来投军处宿。但恐燕归军不见，军归未归看归燕。
决河
作者：唐之淳
朝代：明

近年黄河决，其半民所居。高者为洲渚，下者为沮洳。昔逢禾与麻，今见鳖与鱼。园庐尽漂荡，桑枣遗朽株。尚留水中央，撑拄不可除。参错犬牙峙，累累星斗如。舟行一有遇，垫没无复馀。我昨经春初，瀰漫若江湖。及还值冬晏，水缩成丘墟。我舟既已胶，我仆亦已痡。沥觞祷河伯，利涉期无虞。
凤阳府
作者：唐之淳
朝代：明

青天雨黄沙，白日赤若血。孤城临长河，况在苦寒节。去城五里近，仄径又西折。税车槐屋下，几榻稍罗列。况乃公子贤，馈酒甚清冽。仆人半已睡，呼起沾口舌。饥寒固已慰，羁旅亦可悦。山鸟则在巢，家鸡则于桀。我异鸟与鸡，奔驰何时歇。
出京师述怀
作者：唐之淳
朝代：明

辞亲戒行李，祗命出神京。念兹行役迟，遥遥睇前旌。皇仁固无外，所怒不来庭。授钺必卫霍，献谋必良平。旗旃耀日色，铙吹杂风声。饮马河流浑，磨刀山石腥。野有貔虎势，川无蛟鳄惊。况当青阳节，卉木竞敷荣。晴云布鱼丽，荑柳啭仓庚。士健衣有辉，牧肥草青青。狼居行可陟，祁连待勒铭。竖儒际斯盛，何以副从征。
出都门
作者：唐之淳
朝代：明

欲抛笔砚学从征，跨马弯弓事事生。今日都门辞别去，春风一路入幽并。
分题得垂丝槐
作者：唐之淳
朝代：明

叶如江上柳枝长，花比岩前桂子黄。自笑不随秋试去，却骑戎马入关忙。
别大宁
作者：唐之淳
朝代：明

十二城中百日留，来逢初夏去逢秋。涂山今夜团圆月，犹送清光照马头。
别家
作者：唐之淳
朝代：明

远别辞亲苦念家，马头明日是天涯。床前小女知人意，也学悲啼向阿耶。
到京得毛鼎仁金齿书
作者：唐之淳
朝代：明

万里书来已二年，惊闻不死却悽然。家人纵有惟存半，别梦虽多不记全。目断蛮云心似雨，泪兼蒲墨字如烟。可怜谢野原头路，谁向春风扫墓田。
到凤阳奉呈南涧公
作者：唐之淳
朝代：明

行役到淮甸，重经感岁年。鸡声犹郡郭，草色自人烟。访古山河在，思亲涕泗悬。南来愁跨马，北去喜乘船。便续淮南赋，仍歌□□篇。山前谁杜甫，槎上或张骞。祇觉心非石，徒教发变玄。风依沙寺泊，雨借驿楼眠。燕社迎沽酒，莺春促换绵。锦翻花蔼蔼，茵细草芊芊。饱食王孙饭，寒分贵客毡。从容酬白昼，出处任苍天。
北平学观石鼓
作者：唐之淳
朝代：明

郡学旧辟雍，中有岐阳鼓。古今所闻十，左右各惟五。离离大星陨，兀兀坏云补。累累营灶减，落落阵沙聚。质若切玄玉，制若覆冷釜。气若镕五金，文若断钗股。孤峰割秋瘦，千蘤摺春妩。森严列戈矛，尔雅冠章甫。厓冰溜静悬，海煖浪掀舞。催辀半折轴，败舫或遗橹。小龙彭蠡归，大鹏扶摇举。断苔明翠锦，古墨渍润础。思昔委秦郊，雷电惊草莽。耒牛砺其角，凿臼加以杵。幸今依圣宫，星日照廊庑。圭璧逊其光，俎豆与之伍。脱非天意怜，或是明神祜。深檐白昼永，老屋祥鸾翥。晴连画戟阴，冷湿宫墙雨。诸生获讲解，髦士资训诂。启钥烦竖阍，碑本利商贾。韦辞表姬周，韩语怀李杜。雄章迭铿鍧，遗恨寄酸楚。纷纭欧苏作，诘屈韦郑谱。虽靡定彷佛，讵非慕隆古。鲰生千载下，匏系三江浒。神徒驰周南，足不出城府。适从辽碣役，遂作幽燕旅。平生慕奇闻，一日获佳睹。初临色愈庄，欲狎气斯沮。如亲至东都，揖让申与甫。如亲与田猎，搏攫兕与虎。如虚藜苋腹，享太牢肥羜。如洗蝉蜩耳，聆笙磬柷敔。羁愁破昏懜，喜气浃眉宇。时维躔寿星，岁甲在疆圉。天寒号鸱枭，城荒茂禾黍。宗周本余怀，览古亦天与。摩挲重图训，蹙蹜愧庠序。聊陈曹郐风，式继韩苏武。
北平白先生并四公子以诗文见寄喜而有作
作者：唐之淳
朝代：明

先生诗篇汉魏体，公子文章云锦才。一千里外相忆处，六月尽边方寄来。乍惊轩窗灿星斗，已觉怀抱消尘埃。安得凌风绿玉杖，共醉秋月黄金台。
十一月二十日夜陪我公校阅所抄唐人绝句诗因拟作五首奉献
作者：唐之淳
朝代：明

姓字从头数，篇章爱好抄。唐朝人物盛，一一许神交。灯窗翻阅久，丹墨校雠多。总喜珠还浦，谁疑豕渡河。公方耽古律，我亦爱评诗。首首听歌起，谁占作者谁。读罢鼓三挝，香消烛卸华。苦寒除是雪，频起听窗纱。虎帐螭头鼎，犀床雁足灯。韔弓收夜月，诗砚得春冰。
十一月二十日夜陪我公校阅所抄唐人绝句诗因拟作五首奉献·其一
作者：唐之淳
朝代：明

姓字从头数，篇章爱好抄。唐朝人物盛，一一许神交。
十一月二十日夜陪我公校阅所抄唐人绝句诗因拟作五首奉献·其三
作者：唐之淳
朝代：明

公方耽古律，我亦爱评诗。首首听歌起，谁占作者谁。
十一月二十日夜陪我公校阅所抄唐人绝句诗因拟作五首奉献·其二
作者：唐之淳
朝代：明

灯窗翻阅久，丹墨校雠多。总喜珠还浦，谁疑豕渡河。
十一月二十日夜陪我公校阅所抄唐人绝句诗因拟作五首奉献·其五
作者：唐之淳
朝代：明

虎帐螭头鼎，犀床雁足灯。韔弓收夜月，诗砚得春冰。
十一月二十日夜陪我公校阅所抄唐人绝句诗因拟作五首奉献·其四
作者：唐之淳
朝代：明

读罢鼓三挝，香消烛卸华。苦寒除是雪，频起听窗纱。
十二月二十四日夜忆母亲作三首
作者：唐之淳
朝代：明

云白星稀夜气清，家家祠灶学阴生。我方寄食公厨饭，却忆慈亲坐到明。去岁还家逼岁除，厨人灯火祭更初。悬知今夜团栾说，说著邳州不得书。堂上慈亲鹤发垂，几回空负倚门思。定因说向孙儿道，知在京师在下邳。
十二月二十四日夜忆母亲作三首·其一
作者：唐之淳
朝代：明

云白星稀夜气清，家家祠灶学阴生。我方寄食公厨饭，却忆慈亲坐到明。
十二月二十四日夜忆母亲作三首·其三
作者：唐之淳
朝代：明

堂上慈亲鹤发垂，几回空负倚门思。定因说向孙儿道，知在京师在下邳。
十二月二十四日夜忆母亲作三首·其二
作者：唐之淳
朝代：明

去岁还家逼岁除，厨人灯火祭更初。悬知今夜团栾说，说著邳州不得书。
十月二十一日夜次甲马营遇我公使还遂登舟陪至东昌行三百里馀公出示颐庵先生及公弟松轩见寄诗喜赓其韵诗凡四首其一以识邂逅之遇其三以答颐庵松轩金台同寓之情云后四日安山湖舟中记
作者：唐之淳
朝代：明

不奈寒侵季子裘，忽惊同载李膺舟。使星一点依南斗，肯作聊城五夜留。内墙阴处月桥西，记得联镳觅故溪。千里北风成怅望，几时南客重提携。琵琶山人白发翁，金玉文章冰雪容。凤凰台下时常见，野鹤群中不易逢。锦袍公子最多情，每许山人并马行。今日独乘官舰去，却瞻马首曳心旌。
十月二十一日夜次甲马营遇我公使还遂登舟陪至东昌行三百里馀公出示颐庵先生及公弟松轩见寄诗喜赓其韵诗凡四首其一以识邂逅之遇其三以答颐庵松轩金台同寓之情云后四日安山湖舟中记·其三
作者：唐之淳
朝代：明

琵琶山人白发翁，金玉文章冰雪容。凤凰台下时常见，野鹤群中不易逢。
十月二十一日夜次甲马营遇我公使还遂登舟陪至东昌行三百里馀公出示颐庵先生及公弟松轩见寄诗喜赓其韵诗凡四首其一以识邂逅之遇其三以答颐庵松轩金台同寓之情云后四日安山湖舟中记·其二
作者：唐之淳
朝代：明

内墙阴处月桥西，记得联镳觅故溪。千里北风成怅望，几时南客重提携。
十月二十一日夜次甲马营遇我公使还遂登舟陪至东昌行三百里馀公出示颐庵先生及公弟松轩见寄诗喜赓其韵诗凡四首其一以识邂逅之遇其三以答颐庵松轩金台同寓之情云后四日安山湖舟中记·其四
作者：唐之淳
朝代：明

锦袍公子最多情，每许山人并马行。今日独乘官舰去，却瞻马首曳心旌。
十月十一日夜登天喜寺塔
作者：唐之淳
朝代：明

九级门开八面风，莲灯点点夺星红。大千世界银河外，十万人家明月中。自怪跻攀穷鸟道，人惊笑语落天宫。漏声暗与经声接，院院分明白昼同。
千里有诗见贻次韵以答
作者：唐之淳
朝代：明

自入秋来相见频，手挥谈麈爱清新。三冬文史青灯夜，七尺丰姿玉树春。马上射生闻胆略，坐间写诏得精神。尔家慈母王家女，宅相于今见此人。
又和颐庵见贻韵
作者：唐之淳
朝代：明

自别金陵笑语稀，中途相见得相依。也知幕府无多客，共候将军几日归。
又次颐庵老丈韵
作者：唐之淳
朝代：明

崆峒山前夜看月，月色秋空两奇绝。不知何处烂银盘，飞上嗟峨白琼阙。蟪蛄啼霜秋气悲，乌鹊绕树人思归。天南有星千万点，离恨不敢分明窥。亭亭长松古阶下，松枝无声露飘洒。倚松踏露劝解公，手中偏著青瑶斝。愿公饮此寿百千，乐如食密无中边。四夷不惊风雨顺，月光如镜长团圆。匣底龙泉玉三尺，英姿自可千金值。酒酣拂拭试舞之，虹光倚天如月白。今宵之乐当奈何，自古渔阳豪杰多，临风更赋渔阳歌。
发凤阳途中呈徐公子
作者：唐之淳
朝代：明

联骑发濠州，梅天雨似秋。马多同栈乐，人少异乡愁。小嶂藏轻雾，深涡走浊流。榆花零落尽，春去若为留。
叹花
作者：唐之淳
朝代：明

一簇春心斗晚妆，凌波妒月暗生香。多情莫上朱楼望，金谷佳人恐断肠。
吃秋桃有感
作者：唐之淳
朝代：明

看得花开到熟时，一年多半客边陲。明年秋摘知何处，重到刘郎未可期。
吊钱塘卢清源墓
作者：唐之淳
朝代：明

三尺新碑处士坟，乡人犹解说清源。东阡西冢多金玉，不及卢家好子孙。
吕梁庙
作者：唐之淳
朝代：明

吕梁庙中何所祠，汉有关侯唐尉迟。二公生世本英特，死亦令人俎豆之。当其二主兴家国，秦王即是刘玄德。寿亭不遇鄂公遇，事在天为岂人力。黄河之流声彻天，二公庙食千万年。不知何年创祠屋，临风为取荒碑读。
吕梁洪
作者：唐之淳
朝代：明

三月上吕梁，春旱水未驶。水中半白石，错出犬牙锐。其流本閒暇，急束若有恃。乍疑云汉泻，星斗湿流丽。又疑沧海涛，喷射巨鳌背。轰轰万雷撞，佶佶千兵势。为河作户限，匪一乃再至。上洪急且纡，下洪峻而厉。舟航抵其下，一叶舞云际。跻攀仅分寸，失手寻丈外。累累腰巨絙，牛喘仆夫瘁。已涉未足欢，欲下心反悸。胡然造次顷，号叫乞神惠。遂令愚无知，谄祭及非类。方今幅员广，南北一衣带。梯航极山海，珠玉兼象贝。设官使居守，人畜数十辈。蛟鼍革冥顽，行旅释凝滞。人心既有依，天险不足畏。缅思黄河源，远自昆崙致。万里不能休，朝宗实天意。向非神禹功，后世亦奚赖。到今疏凿处，历历犹可记。河竭功不忘，圣人等天地。
和公相晓出中都父道门韵
作者：唐之淳
朝代：明

太微连甲第，黄道接天居。月柝收更罢，星轺发轫初。鞭声喧野渡，旗影照村墟。欲出怀调膳，言归畏简书。宠光朝奏毕，物色苦吟馀。自笑从公后，烟波负老渔。
和公相舟行即事韵
作者：唐之淳
朝代：明

水面吴歌接楚歌，歌声不似水声多。卸帆摇橹过湖去，一路秋香生晚荷。
和南涧经然灯寺韵
作者：唐之淳
朝代：明

长涂策征騑，解后栖禅处。入门坐盘石，果得山僧遇。阴泉浥雨漪，阳坡荫云树。衣留大颠室，马系支公墅。一息神已怡，忘言转多趣。所嗟尘鞅羁，又复扬飙去。
和徐公子同游
作者：唐之淳
朝代：明

地拱皇都接太微，寺连冈阜势峨巍。殿门幡动朝行道，塔院灯明夜启扉。中使传宣香满袖，胡僧露坐罽为衣。偶因晴日陪游赏，喜得祥云傍马飞。
和徐公子怀公相两岁不得同赏端午韵
作者：唐之淳
朝代：明

涨天风雨揽离情，忽得新篇破宿酲。眼底字疑山月照，耳根声似石泉清。每经佳节身多客，却忆征途梦亦惊。艾叶榴花濠上酒，元戎此日共谁倾。
和昂霄见怀韵
作者：唐之淳
朝代：明

偶作淮甸游，空烦故人待。执热思雨凉，驰情寄云海。岂无黄发期，但恐朱颜改。共保金石躯，芳名岁寒在。
和答孟熙见贻
作者：唐之淳
朝代：明

晚天凉雨碧云收，竹几藤床只卧游。出海鼓笳天上曲，夹城风雨驿边楼。常时中酒翻疑病，此日怀人况是秋。忽得刘郎寄来什，剩将诗思满汀洲。
和答赵孟玘二首
作者：唐之淳
朝代：明

同抱琴书客异乡，巷南巷北见寻常。论交有道伤时俗，沽酒无钱愧客囊。骐骥夜寒沙塞雨，蟪蛄秋老石林霜。何时重理渔蓑去，短楫长竿镜水傍。睡起多从池上行，不宜风雨只宜晴。看知鸟鹊营巢意，听得鲂鱼散子声。夕径响添惊木落，秋袍凉透觉云生。客边喜遇谈诗友，时复相过慰旅情。
和答赵孟玘二首·其一
作者：唐之淳
朝代：明

同抱琴书客异乡，巷南巷北见寻常。论交有道伤时俗，沽酒无钱愧客囊。骐骥夜寒沙塞雨，蟪蛄秋老石林霜。何时重理渔蓑去，短楫长竿镜水傍。
和答赵孟玘二首·其二
作者：唐之淳
朝代：明

睡起多从池上行，不宜风雨只宜晴。看知鸟鹊营巢意，听得鲂鱼散子声。夕径响添惊木落，秋袍凉透觉云生。客边喜遇谈诗友，时复相过慰旅情。
和答颐庵先生寄示二绝句之韵
作者：唐之淳
朝代：明

住依公府枕河湾，野老王孙日往还。莫道草堂无样制，圣恩曾许屋三间。凤凰台上望庄台，喜得云缄手自开。就里频频问乡信，阿罗三月没书来。
和答颐庵先生寄示二绝句之韵·其一
作者：唐之淳
朝代：明

住依公府枕河湾，野老王孙日往还。莫道草堂无样制，圣恩曾许屋三间。
和答颐庵先生寄示二绝句之韵·其二
作者：唐之淳
朝代：明

凤凰台上望庄台，喜得云缄手自开。就里频频问乡信，阿罗三月没书来。
和荅南涧公晚别后见寄之韵二首
作者：唐之淳
朝代：明

晚天相送不相随，正是初三月上时。想得到城门半掩，一帘灯火数联诗。寄来诗句慰情亲，首首清和字字真。不合王维合王建，前身多是盛唐人。
和荅南涧公晚别后见寄之韵二首·其一
作者：唐之淳
朝代：明

晚天相送不相随，正是初三月上时。想得到城门半掩，一帘灯火数联诗。
和荅南涧公晚别后见寄之韵二首·其二
作者：唐之淳
朝代：明

寄来诗句慰情亲，首首清和字字真。不合王维合王建，前身多是盛唐人。
和荅衍斯道见贻
作者：唐之淳
朝代：明

五色云缄喜自开，骊珠遥带佛香来。孰知近处无灵辙，可信前生是辨才。白马秋清陪鹤驾，贝章风静启莲台。飞虹桥下重寻日，烦具乡山绿茗杯。
和颐庵安山湖对月之韵
作者：唐之淳
朝代：明

月白际高天，波明灭远川。风声羌管细，星影酒杯圆。去雁穿云幕，惊鸥响荻鞭。将军占破敌，太白更西边。
和颐庵登东昌忠心阁之韵
作者：唐之淳
朝代：明

重重城阙拥层台，画栋雕阑四面开。海岱浮云疑地涌，旌旗拂日自天来。平田断陇参差见，细柳柔桑取次栽。过客登临能作赋，悬知独有乐天才。
和颐庵翁赠窗下菊韵二首
作者：唐之淳
朝代：明

半宜晴日半羞寒，得近公家十二阑。好觅画人传色样，黄金新铸不曾乾。腻黄残绿底禁寒，移傍书帷更作阑。自是爱深看养别，向阳浇灌不教乾。
和颐庵翁赠窗下菊韵二首·其一
作者：唐之淳
朝代：明

半宜晴日半羞寒，得近公家十二阑。好觅画人传色样，黄金新铸不曾乾。
和颐庵翁赠窗下菊韵二首·其二
作者：唐之淳
朝代：明

腻黄残绿底禁寒，移傍书帷更作阑。自是爱深看养别，向阳浇灌不教乾。
和颐庵翁赠窗下菊韵二首十月二十一日夜次甲马营遇我公使还遂登舟陪至东昌行三百里馀公出示颐庵先生及公弟松轩见寄诗喜赓其韵诗凡四首其一以识邂逅之遇其三以答颐庵松轩金台同寓之情云后四日安山湖舟中记·其一
作者：唐之淳
朝代：明
体裁：七言绝句

不奈寒侵季子裘，忽惊同载李膺舟。使星一点依南斗，肯作聊城五夜留。
咏高丽石镫
作者：唐之淳
朝代：明

窍石烛幽遐，虚明讵异纱。琢从箕子国，坰向竺王家。耿耿知悬烬，亭亭讶作花。定余神自照，经残漏欲赊。愿持明慧境，扬彩遍河沙。
喜国公大人奉诏北征
作者：唐之淳
朝代：明

使节方临外，兵符忽自中。素心承一德，纶语冠群公。马熟茐河草，旗生瀚海风。晓占幽蓟色，云物霁崆峒。
喜雨
作者：唐之淳
朝代：明

归来雁影中流见，过去钟声两岸闻。日没山青星斗黑，小龙将雨嫁春云。水生华发草毵毵，春半人家未浴蚕。一夜雨声淮泗白，却疑蓬底睡江南。
喜雨·其一
作者：唐之淳
朝代：明

归来雁影中流见，过去钟声两岸闻。日没山青星斗黑，小龙将雨嫁春云。
喜雨·其二
作者：唐之淳
朝代：明

水生华发草毵毵，春半人家未浴蚕。一夜雨声淮泗白，却疑蓬底睡江南。
嘲破帽
作者：唐之淳
朝代：明

风吹帽破不中修，叶叶乌纱笑黑头。莫待学来弓马熟，还家换取铁兜鍪。
四女树曲
作者：唐之淳
朝代：明

故城北边古槐树，树傍有祠祠四女。人传四女初种时，誓教一心千万枝。到今绿云垂䰀鬌，正如姊妹梳头坐。密影轻移舞袖翻，繁英暗识歌尘堕。皇英紫竹吴姬草，血泪愁心入穹昊。何如此树无所思，枝枝叶叶不相离。树头不宿孤飞翼，蝴蝶鸳鸯戏春日。树下人来挂纸钱，叶映新妆好颜色。愿得女工织巧蚕倍收，年年女伴赏春秋。
四月六日宿方东轩观方集有作
作者：唐之淳
朝代：明

星离叹暌乖，簪盍欣会晤。幸兹灯烛光，获睹铿鍧句。雄若河注海，纤若茧抽绪。静若禅士定，专若狞妇妒。朱弦閟郊坛，画戟森武库。高将踪汉苏，近或企唐杜。羁悰涤故烦，隽腹饱新饫。座有吴子贤，雅多延陵誉。众乐方具列，善听别音度。愧余窘行役，聚鲜别乃遽。坐席未及温，秣马已在驭。诗殊伐木吟，曲拟骊驹赋。时夏宵苦长，天凉雨如絮。城更犹隐楼，庭鸡忽号树。怅矣明发辞，馀音寄遐慕。
四月十五日夜潞阳看月
作者：唐之淳
朝代：明

前月在鲁今在燕，两方对月非偶然。人怜明月有圆缺，月光却与人周旋。维南有箕北有斗，箕翕其舌斗张口。我从斗口望南箕，一身万里方思归。
因公子却寄颐庵先生
作者：唐之淳
朝代：明

君留我去两伤离，一寸心随万马驰。后夜天涯看明月，知君临水正吟诗。
固镇
作者：唐之淳
朝代：明

汇河镇门东，河水清如苔。其原发湖涧，其流入长淮。是日天气和，惜此风日佳。试临清泠渊，洗我肮？怀。渔人四五舟，中流正徘徊。时复发清啸，白鸥无惊猜。我本垂纶者，结茅东海隈。一年苦行役，不上钓鱼台。顺流绝奔鳞，安巢无夭胎。局蹜尘土人，焉能与之偕。
固镇
作者：唐之淳
朝代：明
体裁：古风

汇河镇门东，河水清如苔。其原发湖涧，其流入长淮。是日天气和，惜此风日佳。试临清泠渊，洗我肮�怀。渔人四五舟，中流正徘徊。时复发清啸，白鸥无惊猜。我本垂纶者，结茅东海隈。一年苦行役，不上钓鱼台。顺流绝奔鳞，安巢无夭胎。局蹜尘土人，焉能与之偕。
圈里村
作者：唐之淳
朝代：明

晓望嘉祥山，晚投孙家圈。墟曲烟火乱，天高云景鲜。道旁一废碑，纠结苔蔓缠。知是古乡校，篆笔有瑶镌。况兹邹鲁邦，文物自古先。云何丧乱后，俎豆没戈鋋。当时揖让地，草木牛羊膻。方今际文明，百举无弃捐。子产如可作，诸生思执鞭。
堤上行
作者：唐之淳
朝代：明

桃枝著叶杨枝软，芹芽出土蒲芽短。堤边人唱蹋春词，河豚吹雨晴江暖。
塞上即事
作者：唐之淳
朝代：明

自为沙塞客，风物总能详。野望毡为帐，天寒毳作裳。雨稀山韭短，风热地椒香。泽蒜元誇汉，园桃或姓羌。酒边歌白雀，马上射黄羊。处处宜榆柳，川川可稻粱。猬毛如爪利，麃角过人长。厓石青于羽，戎盐白胜霜。酥调籸子面，酪卧鹿皮囊。沙燕形同鸽，河鱼尾类鲂。性谙䝁豆满，味别苦？凉。遍地皆红药，当门种白杨。上房围鼢鼠，秽壤转蜣螂。蚊少宵眠著，蝇多昼坐妨。儿童能搏兽，妇女不知桑。戏作俳谐体，持归诧越乡。
塞上即事
作者：唐之淳
朝代：明
体裁：五言排律

自为沙塞客，风物总能详。野望毡为帐，天寒毳作裳。雨稀山韭短，风热地椒香。泽蒜元誇汉，园桃或姓羌。酒边歌白雀，马上射黄羊。处处宜榆柳，川川可稻粱。猬毛如爪利，麃角过人长。厓石青于羽，戎盐白胜霜。酥调籸子面，酪卧鹿皮囊。沙燕形同鸽，河鱼尾类鲂。性谙䝁豆满，味别苦�凉。遍地皆红药，当门种白杨。上房围鼢鼠，秽壤转蜣螂。蚊少宵眠著，蝇多昼坐妨。儿童能搏兽，妇女不知桑。戏作俳谐体，持归诧越乡。
塞下曲
作者：唐之淳
朝代：明

玉勒新调宛马驹，金瓯细点野驼酥。夜冲虎口擒黄兔，晓过龙沙射白狐。石头敲火马跑泉，直过阴山路八千。不见长安惟见日，时将草色记流年。
塞下曲·其一
作者：唐之淳
朝代：明

玉勒新调宛马驹，金瓯细点野驼酥。夜冲虎口擒黄兔，晓过龙沙射白狐。
塞下曲·其二
作者：唐之淳
朝代：明

石头敲火马跑泉，直过阴山路八千。不见长安惟见日，时将草色记流年。
夜坐怀钱塘友人六言
作者：唐之淳
朝代：明

过却山山水水，不知暮暮朝朝。笑我塞中看月，忆君江上闻潮。
夜读门山静居二先生遗集
作者：唐之淳
朝代：明

月色让残雪，角声凄断鸿。从军泗水上，飞梦大江东。风冰缀檐铎，邻火送春舂。临文怀二老，清泪湿焦桐。
夜过泗州
作者：唐之淳
朝代：明

明月长淮水，孤帆永夜船。缺云呈远汉，凉露落高天。州近更声急，山微塔影偏。江湖多兴绪，吾亦信吾缘。